"Smatram da ćemo se saglasiti da je današnji svet na mnoge načine različit od onoga iz 1961. godine. Globalizacija, povećana međuzavisnost i razvoj novih tehnologija bez sumnje su učinili planetu manjom, ali takođe su uticali i na našu svakodnevicu. Istovremeno, nije samo reč o broju izazova sa kojima se suočavamo, koji takođe ne znaju za granice, već je priroda svega toga daleko složenija. Zbog toga je danas, možda više nego ikada pre, neophodno da radimo na jačanju multilateralizma i multilateralnog svetskog poretka", naveo je predsednik Vučić i naglasio da nas svaki novi izazov podseća da nijedna država nije izolovana i samodovoljno ostrvo, te da su saradnja i solidarnost jedini put ka individualnom i kolektivnom prosperitetu.\nPredsednik Republike Srbije Aleksandar Vučić izjavio je danas, otvarajući komemorativni samit povodom 60-godišnjice Pokreta nesvrstanih zemalja, da je međunarodna saradnja, uz poštovanje fundamentalnih principa, jedini put ka razvoju i prosperitetu čovečanstva.\nVučić, koji je svoje obraćanje na ovom skupu započeo rečima "dobro došli kući", istakao je da je Beograd bio, jeste i biće ponosni domaćin svakom ljudskom biću koje u sebi nosi mir.\nVučić je ukazao na to da Agenda održivog razvoja UN 2030. promoviše tri principa – mir i bezbednost, razvoj i ljudska prava, dodavši da je Srbija kao pravni naslednik Jugoslavije, osnivač Ujedinjenih nacija i Pokreta nesvrstanih ponosni promoter politike multilateralizma i poštovanja međunarodnih normi.\nVelika je privilegija i čast za Srbiju to što smo se okupili u Beogradu, gde ćete se osećati kao kod kuće. Uveren sam da naša prestonica, kao viševekovni simbol raskrsnica civilizacija i tačka kontakta Istoka i Zapada, može da vas podstakne na dijalog i izgradnju novih mostova saradnje, naveo je on.\nU vreme kada, nažalost, ima samo nekolicina multilateralnih sastanaka u svetu, biće ovo izuzetna i retka prilika da razgovaramo o svim pitanjima licem u lice, predočio je on.\nPrema njegovim rečima, obeležavanje godišnjice prve konferencije Pokreta nesvrstanih predstavlja želju da se oda počast ovom pokretu, koji je u vreme blokovskih podela dao značajan doprinos i viziju zasnovanu na poštovanju, napomenuvši da u njemu nije bilo mesta za dominaciju jedne države nad drugom.\nPokret, kako je dodao, imao je suštinsku ulogu u očuvanju mira i bezbednosti u svetu i procesu dekolonizacije i promovisao je jednakost i društveni i ekonomski razvoj svih zemalja.\nVučić je ocenio da je svet danas drugačiji u odnosu na onaj iz od 1961. godine, jer su gobalizacija, međuzavisnost i razvoj novih tehnologija planetu učinili manjom, ostvarujući uticaj na živote svih.\nIstovremeno, izazovi sa kojima se suočavamo ne znaju za granice, a i njihova priroda je složenija. Zato je potrebno da više nego ikada radimo na razvoju multilateralizma, jer nijedna država nije izolovana, niti ostrvo samo za sebe, a saradnja je jedini put ka prosperitetu, istakao je on.\nVučić je predočio da Srbija svojom borbom brani univerzalne pricipe na kojima počiva Povelja UN, principe međunarodnog prava, ali i neke od najvažnijih vrednosti Pokreta.\nPrema njegovim rečima, Srbija ostaje posvećena pronalaženju kompromisnog rešenja koje bi garantovalo trajni mir u pokrajini, uverena da je to odraz naše snage, a ne slabosti.\nPonosni smo na to što, kao neutralna zemlja na putu ka Evropskoj uniji, radimo i na jačanju saradnje sa tradicionalnim prijateljima Azije, Afrike, Pacifika, Latinske Amerike, poručio je on.\nVučić je podsetio na to da je Srbija u proteklom periodu nesebično pomogla svima kojima je to bilo potrebno, sa više od milion vakcina protiv koronavirusa, od kojih je više od polovine donirano afričkim i azijskim zemljama, dodajući da će naša zemlja to nastaviti da čini, dok ovaj virus ne postane prošlost.\nImate odanog prijatelja u Srbiji, i to nisu prazne reči. Uprkos svim pritiscima, Srbija nikada neće okrenuti leđa prijateljima, podvukao je Vučić.\nAlijev je rekao da je Pokret nesvrstanih najveća međunarodna institucija posle Generalne skupštine UN i predstavlja primer multilateralizma, budući da obuhvata 120 zemalja članica sa različitim političkim, istorijskim i kulturološkim odlikama.\nOn je naveo da su članice tog pokreta jednoglasno odlučile da se produži predsedavanje Azerbejdžanu još godinu dana, najavivši da će ta zemlja kao predsedavajuća nastaviti da radi na jačanju solidarnosti unutar Pokreta i na njegovoj globalnoj vidljivosti.\nDelegacije su dočekali šefovi diplomatija Srbije i Azerbejdžana Nikola Selaković i Džejhun Bajramov.\nAmbasadorka Đurović se sastala sa Marijom Pejčinović Burić, generalnom sekretarkom Saveta Evrope i tom prilikom joj zajedno sa F. Ismailovim, ambasadorom Azerbejdžana pri Savetu Evrope, uručila pozivno pismo povodom obeležavanja 60. godišnjice Prve konferencije Pokreta nesvrstanih zemalja, koja je održana u Beogradu 1961. godine.\nTokom sastanka ambasadorka je obavestila da će taj važan jubilej nesvrstanih Srbija organizovati zajedno sa Azerbejdžanom, aktuelnim predsedavajućim PNZ, u Beogradu 11. i 12. oktobra 2021. godine.\nNa 1410. sastanku КMSE, koji je održan 8. septembra 2021, gđa Кler Bazi Malorie, potpredsednica Venecijanske komisije, predstavila je Godišnji izveštaj o aktivnostima za 2020. godinu.\nNa istom sastanku ambasadorka Đurović je podelila relevantne informacije o intenzivnoj i pohvalnoj saradnji Srbije i Venecijanske komisije. Ambasadorka je obavestila da je pre oko mesec dana Ministarstvo državne uprave i lokalne samouprave R. Srbije zatražilo mišljenje o Nacrtu zakona o referendumu i narodnoj inicijativi, da je u okviru toga 3. septembra organizovan niz sastanaka preko interneta sa predstavnicima pomenutog ministarstva, Ministarstva pravde, Republičke izborne komisije i Narodne skupštine, između ostalih.\nAmbasadorka je, takođe, informisala da je u julu organizovan sastanak sa nadležnim vlastima Srbije u okviru pripreme hitnog mišljenja o ustavnoj reformi. Navela je da će krajem septembra delegacija Venecijanske komisije posetiti Beograd sa istim ciljem. Podsetila je da je Mišljenje o Nacrtu izmena ustavnih odredaba o pravosuđu Venecijanska komisija usvojila na 115. plenarnoj sednici u junu 2018. Pozvala je Venecijansku komisiju da da pozitivno mišljenje o Nacrtu izmena i dopuna ustavnih odredaba tokom svog sledećeg plenarnog sastanka.\nOd 2014. godine Srbija i Republika Srpska zajednički obeležavaju godišnjice stradanja srpskog naroda u Drugom svetskom ratu i u hrvatskoj vojnoj operaciji „Oluja“. Godišnjicu „Oluje“ obeležavamo kao Dan sećanja na stradale i prognane Srbe.\nČetvrtog avgusta 1995. oružane snage Republike Hrvatske izvršile su agresiju na severnu Dalmaciju, Liku, Kordun i Baniju, odnosno na Srpsku autonomnu oblast Krajina, u sastavu tadašnje Republike Srpske Krajine. Agresija je izvršena uprkos činjenici da je ta oblast bila pod zaštitom UN i da su predstavnici Republike Srpske Krajine dan pre agresije u Ženevi i Beogradu prihvatili predlog Međunarodne zajednice o mirnom rešenju sukoba.\nProtiv krajiških Srba (oko 230.000 žitelja sa oko 30.000 vojnika) angažovano je oko 200.000 vojnika, te je za nekoliko dana neravnopravne borbe slomljen otpor Srpske vojske Krajine, a narod zapadne Krajine, njih više od 220.000, kreće u povlačenje u pravcu Srbije i Republike Srpske.\nTrenutno se na listi poginulih i nestalih Srba u „Oluji“ vodi 1.852 lica, od čega 1.200 civila. Materijalna šteta prouzrokovana „Olujom“ je nesagledivih razmera. Uništeno je 13.000 objekata, 25.000 kuća, 78 crkava, 96 muzeja, 181 groblje, 52 doma zdravlja, svi industrijski pogoni itd.\nPrema popisu iz 1991. u Republici Hrvatskoj je živelo 581.663 Srba (12,2% ukupnog stanoviništva), dok je popis iz 2011. pokazao da u Hrvatskoj ima 186.633 Srba (4,36% ukupnog stanovništva). Prema tome, nakon građanskog rata i masovnog egzodusa srpskog naroda broj Srba je pao za 2/3.\nZločini nad srpskim narodom na kraju 20. veka ne mogu se posmatrati van konteksta zločina i genocida iz perioda Drugog svetskog rata. Danas gotovo niko u Evropi i svetu ne govori o genocidu nad srpskim narodom na tlu nacističke tvorevine Nezavisne Države Hrvatske u Drugom svetskom ratu, a stravična priča o koncentracionom logoru Jasenovac obavijena je velom ćutanja. Za proterivanje gotovo četvrt miliona Srba (zbir proteranih u „Oluji“ i „Bljesku“) i ubijanje velikog broja civila i zarobljenika niko iz hrvatskog vojnog i političkog vrha nije odgovarao pred Haškim tribunalom (ICTY).\n„Oluja“ je jedan od najvećih zločina etničkog čišćenja u svetu posle Drugog svetskog rata, sa više od 220.000 proteranih. Srbija nikada nikog nije terala da prizna genocid, već samo da iskaže pijetet prema srpskim žrtvama i da ne slavi nad grobovima naših sunarodnika. Srbija i Republika Srpska nikada neće slaviti tragediju srpskog naroda, ubijanje srpskih civila i dece.\nNeshvatljivo je prisustvo predstavnika međunarodne zajednice i diplomatskog kora na hrvatskim „proslavama“ godišnjica akcije „Oluja“, jer prisutni učestvuju u proslavi godišnjice etničkog čišćenja. Prema Srbima koji su preostali u Hrvatskoj i danas se često postupa kao prema bićima nižeg reda (uskraćuju im se prava na jezik, kulturu, ekonomski napredak i dostojanstven život). U Hrvatskoj se i dalje masovno slave ustaške vrednosti i tekovine. Mir je najvažniji za srpski narod i zato Srbija čini sve da ne odgovara na brojne i česte provokativne poruke iz regiona. Srbija nikada neće pozivati na nove sukobe, jer želi da se razvija u saradnji sa svima u regionu, ali dužna je da pamti i da ne ćuti.\nAmbasadorka Aleksandra Đurović je u sklopu obeležavanja 65-godišnjice osnivanja Razvojne banke SE dala intervju u kom je istakla značaj saradnje između Srbije i Banke, sa kojom se realizuju projekti u oblasti obrazovanja, zdravstva, socijalne zaštite, zaštite životne sredine i energetske efikasnosti. Istakla je da članstvo u Razvojnoj banci SE pruža Srbiji i priliku da doprinese jedinstvenom socijalnom mandatu Banke, koji je čini relevantnom institucijom za jačanje socijalne kohezije i obezbeđivanje inkluzivnije i održivije ekonomije u Evropi.\nOd projekata koji se u R. Srbiji realizuju u saradnji sa Razvojnom bankom SE predstavila je projekat izgradnje Univerzitetske dečje klinike „Tiršova 2“ u Beogradu, projekte „Univerzitetska infrastruktura“ i „Studentsko stanovanje“, čiji su ciljevi poboljšanje pristupa univerzitetskom obrazovanju u Srbiji, kao i projekat „Snabdevanje vodom i prečišćavanje otpadnih voda“. Naglasila je podršku koju Razvojna banka SE pruža Regionalnom stambenom programu, istakavši da je taj program do kraja januara 2021. obezbedio smeštaj za 5 285 najugroženijih izbegličkih porodica u Srbiji.\nU pogledu budućeg funkcionisanja Banke, navela je da njen socijalni mandat postaje sve važniji s obzirom na širok spektar socijalnih pitanja sa kojima će Evropa morati da se suoči u narednim godinama. Napomenula je da je bitno da Banka ima na umu posledice klimatskih promena i mere prilagođavanja u oblastima poput stanovanja, energije, zdravstva, obrazovanja i zapošljavanja, kao i da bi trebalo da pojača fokus na dugoročnu integraciju ranjivih grupa. Ukazala je da u budućnosti Banka treba da nastavi da podržava Srbiju u postizanju ciljeva dogovorenih sa EU u energetskom sektoru, vodosnabdevanju i kanalizaciji, kao i u sektoru otpada i životne sredine, te da nastavi da promoviše održivi ekonomski razvoj. Ocenila je i da aktivnosti u državama koje pripadaju target grupi Razvojne banke SE treba da ostanu strateški fokus za Banku.\nTekst intervjua na engleskom i francuskom jeziku dostupan je preko linka:\nObaveštavamo da svi građani Srbije, kao i dijaspora, mogu od danas glasati za srpsku naučnicu Gordanu Vunjak-Novaković, koja je u finalu prestižne Evropske nagrade za pronalazače nominovana u kategoriji Životno delo za inovativni doprinos u biomedicini. Pobednike u 5 kategorija bira nezavisni međunarodni žiri, a javnost odlučuje ko će dobiti Nagradu publike. Glasanje je jednostavno i otvoreno za sve građane i dijasporu do 17. juna na stranici u nastavku teksta. Profesorka Vunjak-Novaković se dve decenije bavi istraživanjima i primenom bioreaktora koji omogućavaju da se humana tkiva gaje u laboratoriji. Sa svojim timom naučnika napravila je srčani mišić od matičnih ćelija koji radi kao srčani mišić odraslog čoveka, što predstavlja pravu revoluciju u medicini kakvu poznajemo. Trenutno istražuje i da li bi njihova tehnologija mogla da pomogne i oporavku pluća oštećenih usled zarazne bolesti COVID-19.\nGordana Vunjak-Novaković je profesorka Univerziteta Kolumbija u Njujorku, članica SANU i prva Srpkinja i žena koja je postala član Nacionalne akademije inženjerstva SAD. Ugledna naučnica je i kreativni ambasador Srbije u okviru Saveta za kreativne industrije pri Kabinetu predsednice Vlade Srbije Ane Brnabić. Predsednik Srbije Aleksandar Vučić je profesorku Vunjak-Novaković 2020. godine odlikovao Ordenom Karađorđeve zvezde drugog stepena za naročite zasluge u predstavljanju Republike Srbije i njenih građana i postignute izuzetne rezultate u oblasti medicinskih nauka i biomedicinskog inženjerstva kao jednog od najperspektivnijih načina za produženje ljudskog veka i poboljšanje kvaliteta života.\nMinistar spoljnih poslova Republike Srbije Nikola Selaković učestvovao je danas putem video-linka na Ministarskom sastanku Saveta Evrope i tom prilikom poručio da Srbija snažno podržava ideje multilateralizma, i ukazao na značaj dijaloga i saradnje među državama članicama.\nSelaković je ukazao da Savet Evrope treba da ostvari veće jedinstvo članica u cilju zaštite zajedničkih vrednosti i principa demokratije, ljudskih prava i vladavine prava, i da se reafirmiše kao jedinstveni panevropski forum za inkluzivnu diskusiju i saradnju na bazi jednakosti država članica.\n„Multilateralizam počiva na poštovanju međunarodnog prava, a principi teritorijalnog integriteta i suvereniteta su temelj međunarodnog pravnog poretka“, istakao je ministar, i dodao da su za Srbiju ovi principi od suštinskog značaja, kao i da se principi i pravila moraju odnositi na sve.\nMinistar je podvukao i da je Srbija jedna od članica Saveta Evrope koja ovaj princip nije prekršila ni u jednom slučaju.\nŠef srpske diplomatije naglasio je da je u ovom trenutku zaštita zdravlja stanovništva jedan od glavnih zadataka svih država.\n„Srbija ozbiljno shvata svoju ulogu i obaveze koje proističu ne samo iz njenog članstva u Savetu Evrope, već i iz njene duboke opredeljenosti i posvećenosti principima ravnopravnosti, nediskriminacije, solidarnosti i saradnje, kojima smo se vodili prilikom široke kampanje vakcinacije“, rekao je Selaković, dodavši da je Srbija pružila pomoć i regionu verujući da se ovaj problem može rešavati jedino u saradnji sa drugima.\nU svom izlaganju Selaković se osvrnuo i na pitanje položaja nacionalnih manjina, koje će biti jedan od prioriteta predstojećeg mađarskog predsedavanja, i naglasio da je naša zemlja duboko posvećena zaštiti individualnih i kolektivnih prava više od 20 nacionalnih manjina na svojoj teritoriji.\n„Imamo jedan od najnaprednijih zakonskih okvira za zaštitu nacionalnih manjina, ali ne smatramo da je posao time završen, već konstantno radimo na unapređivanju institucionalnog i pravnog okvira, kao i na njegovoj efikasnoj primeni“, poručio je ministar.\nTakođe, Selaković je rekao da Srbija ostaje u potpunosti posvećena izvršenju presuda Evropskog suda za ljudska prava i da to smatra jednom od ključnih obaveza svih članica, kao i da podržava jačanje integriteta i uloge Suda. Poručio je da naša zemlja snažno podržava Istanbulsku konvenciju, koja predstavlja zlatni standard u borbi protiv nasilja nad ženama i nasilja u porodici, i podsetio da je Srbija ponosna što je među prvim državama ratifikovala ovaj važan međunarodni instrument.\nNa kraju svog izlaganja, šef srpske diplomatije zahvalio je Nemačkoj na uspešnom predsedavanju i poželeo mnogo uspeha Mađarskoj kao budućoj predsedavajućoj.\nAmb. Aleksandra Đurović je, u prisustvu Bjorna Bergea, zamenika GS SE, potpisala Кonvenciju SE o integrisanom pristupu bezbednosti, sigurnosti i uslugama na fudbalskim utakmicama i drugim sportskim priredbama, poznatu i kao Sen Deni konvencija.\nКonvencija je potpisana u Palati Evrope u Strazburu 17. maja 2021. godine. Do sada je Кonvenciju, koja je otvorena za potpisivanje u Sen Deniju 3. jula 2016, potpisalo 36 država, uključujući R. Srbiju, pri čemu je 20 država okončalo proceduru ratifikacije.\nSen Deni konvencija je jedini međunarodno obavezujući instrument kojim se uspostavlja integrisani pristup zasnovan na tri međusobno zavisna stuba - bezbednosti, sigurnosti i usluzi.\nSvrha konvencije je da osigura da fudbal i drugi sportski događaji pruže bezbedno, sigurno i prijatno okruženje za sve individue kroz primenu integrisanog pristupa bezbednosti, sigurnosti i uslugama na sportskim događajima od strane više aktera koji deluju u partnerstvu.\nPruža mere zasnovane na najvišim bezbednosnim, sigurnosnim, i uslužnim standardima razvijenim u Evropi i promoviše saradnju između svih javnih i privatnih aktera u cilju bezbednog, sigurnog i prijatnog okruženja na fudbalskim utakmicama i drugim sportskim događajima.\nMinistar spoljnih poslova Nikola Selaković sastao se danas sa guvernerom Razvojne banke Saveta Evrope (RBSE) Rolfom Vencelom.\nŠef srpske diplomatije zahvalio je guverneru Vencelu na ličnom angažmanu u unapređenju saradnje Srbije i Razvojne banke Saveta Evrope, zbog čega mu je ranije danas predsednik Republike Aleksandar Vučić dodelio Zlatnu medalju za zasluge.\nSelaković je istakao da je guverner Vencel bio lično uključen u donošenje svih odluka vezanih za projekte koji se realizuju u Srbiji i zahvalio je Razvojnoj banci na fokusiranosti na naš region, kao i na udeo ukupnih sredstava kojima ova institucija raspolaže namenjenih sličnim projektima u 2020. i 2021. godini.\nRepublika Srbija snažno podržava povećanu kreditnu aktivnost Banke u toku prethodne godine, rekao je Selaković i naglasio da je ta aktivnost nastala kao rezultat većeg broja zahteva za zajmovima radi obezbeđenja medicinske opreme i pokrivanja opštih troškova bolnica u periodu pandemije Kovid-19.\nSelaković je izrazio nadu i očekivanje da će se takva dobra praksa nastaviti, imajući u vidu da pandemija sa kojim se i dalje suočavamo ne jenjava u svetu i posebno zahvalio guverneru Vencelu i Razvojnoj banci na pravovremenoj i adekvatnoj reakciji da podrži projekte koji za cilj imaju otvaranje novih radnih mesta.\nO uspešnosti i rezultatima poslovanja Razvojne banke Saveta Evrope svedoče i visoki kreditni rejtinzi koje ova institucija kontinuirano ostvaruje poslednjih godina, rekao je šef srpske diplomatije i ukazao da se sa velikom pažnjom prate i redovne finansijske aktivnosti banke u skladu sa Razvojnim planom 2020-2022, sa fokusom na inkluzivni rast, održivost i podršku ranjivim grupama stanovništva.\nGovoreći o vakcinisanju stanovništva, ministar Selaković rekao je da je taj proces u Srbiji uspešan, kao i da se posebna pažnja poklanja zaštiti najugroženijih grupa, kao što su starije osobe, zdravstveno ugrožene kategorije lica i Romi. Selaković je posebno je naglasio solidarnost naše zemlje i donaciju vakcina Severnoj Makedoniji, Crnoj Gori i Bosni i Hercegovini.\nŠef srpske diplomatije istakao je i značaj Regionalnog stambenog programa za Srbiju, koji je ustanovljen kako bi doprineo stvaranju rešenja trajnog stambenog zbrinjavanja lica ugroženih u strašnim sukobima 90-ih godina na prostoru bivše Jugoslavije i izbeglih i raseljenih lica po završetku sukoba, kojim je do sada u Srbiji podeljen 5421 stan.\nU tom smislu, Selaković je izrazio zadovoljstvo potpisivanjem Pisma o namerama između direktora Komesarijata za izbeglice i migracije Republike Srbije i zamenika guvernera Razvojne banke Saveta Evrope, odnosno ustupanje sredstava Razvojne banke u cilju obnove kapaciteta za zbrinjavanje migranata u Srbiji.\nPredsednik Srbije Aleksandar Vučić sastao se danas sa guvernerom Razvojne banke Saveta Evrope Rolfom Vencelom i tom prilikom mu uručio odlikovanje za unapređenje saradnje Srbije sa tom institucijom. Vencel je odlikovan Zlatnom medaljom za zasluge.\n„Velika mi je čast što sam primio ovu medalju, hvala vam na poverenju“, rekao je on.\n„Ovo je još jedna obaveza za vas, i za nas. Za nas da pokažemo još veće poštovanje za vaš veliki rad, a za vas da investirate još više u narednom periodu u napredak Srbije i podržite naše građane“, rekao je Vučić.\nMinistar spoljnih poslova Republike Srbije Nikola Selaković sastao se danas sa šefom Misije Saveta Evrope u Beogradu Tobijasom Flesenkemperom.\nMinistar Selaković je poručio da Srbija pridaje veliki značaj primeni programa Saveta Evrope u Srbiji, uključujući i zajedničke programe između Saveta Evrope i Evropske unije. Takođe, ukazao je da Srbija računa na pomoć Saveta Evrope u sprovođenju reformi, pre svega jer ova organizacija, kroz svoje programe, može da pomogne reformama pravosudnog sistema i sistema javne uprave.\nMinistar je istakao da je za proteklih 18 godina od prijema Srbije u Savet Evrope ostvaren je značajan napredak, kao i da su preuzete obaveze skoro u potpunosti ispunjene.\nŠef srpske diplomatije naglasio je da je neophodno jačati politički dijalog među članicama Saveta Evrope i posebno podvukao posvećenost Srbije stabilnosti u regionu, naročito ekonomske saradnje između zemalja Zapadnog Balkana preko inicijative „mini-šengen“. U tom kontekstu, dodao je da Srbija ulaže maksimalne napore da obezbedi povoljnu klimu za dijalog i rešavanje svih otvorenih pitanja na miran i odgovoran način.\nSnažno se protivimo pokretanju procedure za prijem Kosova i Metohije u Savet Evrope, jer bi to predstavljalo kršenje Statuta i narušilo jedinstvo organizacije, rekao je Selaković poručujući da je za Srbiju prihvatljivo jedino statusno neutralno angažovanje Saveta Evrope na KiM.\nNa današnjem sastanku razgovarano je i o predstojećoj poseti guvernera Razvojne banke Saveta Evrope Rolfa Venzela.\nBeograd, 08. mart 2021. godine\nMinistar spoljnih poslova Republike Srbije Nikola Selaković učestvovao je na 130. zasedanju Кomiteta ministara Saveta Evrope, održanom preko video-konferencije 4. novembra 2020. godine.\nMinistar Selaković je izjavio da je Republika Srbija posvećena kontinuiranoj saradnji sa Evropskim sudom za ljudska prava i da je uspela da uspešno izvrši najsloženije presude Suda. Ministar je naglasio da je, uprkos mnogim izazovima i problemima koje je proizvela, pandemija Кovid-19 još jednom pokazala važnost multilateralizma i međunarodne saradnje. Podvukao je da kriza ne bi trebalo da dovede do marginalizacije dugogodišnjih problema kao što su: rasizam, ksenofobija, netolerancija, govor mržnje, nedostatak socijalne kohezije, siromaštvo, razne manifestacije diskriminacije i nejednakosti itd.\nMinistar Selaković izrazio je podršku Istanbulskoj konvenciji i izjavio je da će Srbija nastaviti odlučno da podržava borbu protiv nasilja nad ženama i borbu protiv nasilja u porodici. Informisao je da je izborom nove Vlade Republike Srbije, na čelu sa gđom Anom Brnabić, a u kojoj su na čelu 10 od 23 ministarstva žene, Srbija opravdala svoj tradicionalni plasman među državama sa uravnoteženom statistikom u pogledu parametara ravnopravnosti. Ministar je podvukao da je Srbija dosledno pokazivala posvećenost principima i vrednostima Saveta Evrope, kao i da je formirano novo Ministarstvo za ljudska i manjinska prava i društveni dijalog.\nMinistar je podsetio da je Srbija podržala svaki angažman Saveta Evrope na Кosovu i Metohiji usmeren na promociju standarda u oblastima ljudskih prava, vladavine prava i demokratije, a koji je sproveden u skladu sa statusno neutralnim pristupom Saveta Evrope, kao i rad sa privremenim institucijama samouprave u Prištini u njihovom „funkcionalnom kapacitetu“ u skladu sa Rezolucijom Saveta bezbednosti Ujedinjenih nacija 1244, kao okvirom za sve aktivnosti međunarodnog prisustva u Pokrajini.\nGrčka je šestomesečno predsedavanje Кomitetom ministara Saveta Evrope predala Nemačkoj.\nNa 7. sastanku Кomiteta ugovornica Istanbulske konvencije, održanom u Strazburu, od 1. do 2. aprila 2019, izabrano je deset novih članova u Ekspertskoj grupi za borbu protiv nasilja nad ženama i nasilja u porodici (GREVIO). Među njima je i kandidat Srbije, Biljana Branković, kojoj će ovo biti drugi po redu mandat u pomenutom ekspertskom telu. Biljana Branković je renomirani ekspert za pitanja borbe protiv nasilja nad ženama i nasilja u porodici, o čemu je objavila značajan broj stručnih radova. Sa preko dvadeset godina iskustva u ovom domenu.\nBiljana Branković je svojim radom doprinela unapređenju položaja žena, kako na nacionalnom, tako i na međunarodnom nivou.\nS obzirom na značaj koji Srbija pridaje implementaciji Istanbulske konvencije, veliko je zadovoljstvo što je po drugi put ekspert iz Srbije izabran za člana GREVIO.\nDevedeset i pet studenata Pravnog fakulteta iz Niša boravilo je u studijskoj poseti evropskim institucijama u Strazburu, od 1. do 2. aprila 2019. Uz asistenciju Stalne misije Republike Srbije organizovana je studijska poseta Savetu Evrope i Evropskom parlamentu. Prilikom posete Palati Evrope, studenti su imali priliku da se upoznaju na licu mesta sa mandatom ove međunarodne organizacije, kao i sa njenim institucijama. Tom prilikom, predstavljeni su im i aktuelni izazovi, poput izbora novog generalnog sekretara, finansijske krize sa kojom je organizacija suočena, ali i značaj ove organizacije kada je reč o pravnom regulisanju pitanja poput zaštite ličnih podataka, borbe protiv nasilja nad ženama, suzbijanja govora mržnje itd. Realizovana je i odvojena poseta Evropskom sudu za ljudska prava.\nTokom posete Evropskom parlamentu, studenti su imali priliku da se bliže upoznaju i sa radom jednog od glavnih organa Evropske unije, naročito u svetlu predstojećih izbora za Evropski parlament u maju ove godine.\nPovodom predstojećih izbora za članove Ekspertske grupe za borbu protiv nasilja nad ženama i nasilja u porodici (GREVIO), tokom Sastanka potpisnica Istanbulske konvencije, zakazanog za 1-2. april 2019. godine, Stalna misija Republike Srbije pri Savetu Evrope je organizovala predstavljanje kandidata Srbije gđe Biljane Branković za reizbor u ovom telu, čiji je vrlo aktivni član od 2015. godine, odnosno od samog osnivanja.\nAmbasadorka Đurović je, na samom početku, objasnila predstavnicima stalnih misija u Strazburu o značaju koji Srbija pridaje borbi protiv nasilja nad ženama i nasilja u porodici, podsetivši da je Srbija bila među prvih deset potpisnica Кonvencije odnosno onih koji su je ratifikovali, omogućivši time njeno stupanje na snagu. Prenela je, dalje, zadovoljstvo što Srbija ponovo ima priliku da kandiduje svog eksperta čije je iskustvo u pomenutoj tematici prepoznato kako na nacionalnom, tako i na međunarodnom nivou.\nBiljana Branković je detaljno upoznala goste sa različitim aspektima svojih ranijih istraživanja i njenim radom na implementaciji Istanbulske konvencije u Srbiji, ali i drugim zemljama. Takođe, podelila je svoje iskustvo o radu u GREVIO, što uključuje i mnoge izazove sa kojima se Ekspertska grupa i same države potpisnice Istanbulske konvencije susreću.\nU diskusiji koja je usledila, posebno interesovanje kod gostiju je izazvala definicija fizičkog i drugih oblika nasilja u pravnim propisima zemalja, reforme u nacionalnim krivičnim sistemima država, kao i pitanje primene dobre prakse u oblasti prevencije nasilja nad ženama i nasilja u porodici.\nКao i ranijih godina, Stalna misija Srbije pri Savetu Ervope je organizovala prijem za učesnike Svetskog foruma za demokratiju Saveta Evrope iz Beogradskog fonda za političku izuzetnost, 20. novembra 2018. godine.\nPoželevši dobrodošlicu gostima u Stalnoj misiji Srbije pri Savetu Evrope, ambasadorka Aleksandra Đurović je izrazila zadovoljstvo što je i ove godine 7. po redu Svetski forum za demokratiju imao učesnike iz Srbije, podvukavši važnost učešća predstavnika iz naše zemlje u različitim organima i događajima koje organizuje Savet Evrope. Tom prilikom, upoznala je goste sa radom Stalne misije Srbije, ali i sa radom samog Saveta Evrope, odgovarajući na pitanja koja se tiču aktuelnih izazova kako funkcionisanja same Organizacije, tako i unapređenja ljudskih prava, demokratije i vladavine prava.\nStalna predstavnica Republike Srbije pri Savetu Evrope ambasadorka Aleksandra Đurović je, 3. januara 2018. godine, učinila kurtoaznu posetu gradonačelniku Grada Strazbura Ronaldu Risu. U svetlu razvijenih odnosa Srbije i Francuske i političkog dijaloga koji se odvija na visokom i najvišem nivou, ambasadorka Đurović je istakla zadovoljstvo podrškom Francuske evropskim integracijama R. Srbije, kao i posvećenost Srbije evropskom putu. Gradonačelnik Strazbura je u tom duhu preneo da se saradnja dve zemlje vrlo uspešno razvija, ne samo na nacionalnom nivou, već i na lokalnom nivou u pogledu privrede, prosvete i kulture, istakavši Strazbur kao jedan od pozitivnih primera. Na obostrano zadovoljstvo, prihvaćeno je da se pokrene inicijativa za bratimljenje gradova Novog Sada i Strazbura.\nNovoimenovana stalna predstavnica Republike Srbije pri Savetu Evrope ambasadorka Aleksandra Đurović je, 6. oktobra 2017. godine, predala akreditivna pisma generalnom sekretaru Saveta Evrope Torbjornu Jaglandu. U srdačnom razgovoru koji je usledio, ambasadorka Đurović je istakla posvećenost Srbije po pitanju unapređenja i poštovanja vladavine prava, demokratije i ljudskih prava. Osvrnula se na značajnu saradnju koju organi državne uprave u Srbiji ostvaruju sa ekspertskim telima Saveta Evrope poput Venecijanske komisije, posebno imajući u vidu da su rezultati te saradnje od velike važnosti i za promenu pravnih propisa u Srbiji u cilju evropskih integracija. Poželevši dobrodošlicu, generalni sekretar Saveta Evrope je preneo nadu da će saradnja Saveta Evrope i Srbije, zasnovana na konstruktivnom dijalogu i razumevanju, nastaviti da se razvija kao i do sad.


Redakcija 26.05.2019 12:45\nProsječna cijena litra dizel goriva u FBiH u periodu od januara do aprila porasla je za šest feninga, a bezolovnog benzina 95 za sedam feninga, potvrđeno je Feni u Federalnom ministarstvu trgovine.\nU prvom tromjesečju 2019. na tržištu FBiH nabavljeno je iz uvoza 244.414 tona naftnih derivata, što je za oko 24,05 posto više u odnosu na isti period 2018. kada je uvezeno 197.030 tona.\nPrometnici naftnih derivata u FBiH naftne derivate nabavljaju iz uvoza i od dobavljača u RS-u. U istom periodu od dobavljača iz RS-a nabavljeno je 3.524 tona, što je za oko 89,74 posto manje u odnosu na isti period prošle godine kada je nabavljeno 34.330. tona naftnih derivata.\nIz navedenih podataka da se zaključiti da je u prvom tromjesečju u FBiH nabavljena približno ista količina naftnih derivata i da je udio uvezenih naftnih derivata povećan za oko 24,05 posto zbog manje nabavke od dobavljača iz RS-a.\nPrethodni članakPrelijepi prizori Prokoškog jezera snimljeni iz zraka (VIDEO)\nNaredni članakStrane investicije u FBiH deset puta veće nego u RS


20 godina Dejtona - sporazum koji je prekinuo rat u BiH @ InfoBijeljina \n20 godina Dejtona - sporazum koji je prekinuo rat u BiH\nPolitičari u BiH i dalje raspravljaju o njegovoj reviziji. I dok je dan uspostavljanja mirovnog sporazuma u Republici Srpskoj republički praznik i neradni dan, u Federaciji BiH je običan radni dan - tamo će se praznovati 25. novembra, Dan državnosti BiH.\nIstina, nije to referendum o ostanku u zajedničkoj državi, već će se građani pitati podržavaju li "neustavno i neovlašćeno" nametanje zakona od strane visokog predstavnika međunarodne zajednice, posebno onih u sudu i tužilaštvu.\nSrpski premijer Aleksandar Vučić tim povodom ranije je izjavio da je saslušao argumente predsjednika RS Milorada Dodika, da je pokušao da mu ukaže na neke svoje stavove, sagledavši problem iz "šireg ugla", te da je zaključio da je neophodno da "o svim pitanjima još razmislimo".\nNesumnjivo je, međutim, da se i sam sporazum dve decenije od potpisivanja različito interpretira, da po mišljenju mnogih u Bosni i Hercegovini, RS ali i međunarodnoj zajednici, praktično i ne postoji, da je "potopio" sam sebe, neprimenjiv je, prevaziđen i nepotreban, zbog čega se već nekoliko godina govori o potrebi njegove dopune ili revizijie.\nEU - o novom Dejtonu "nema ni govora"\nO tome, potvrdila je to prošle godine prilikom posjete Sarajevu visoka predstavnica EU Federika Mogerini, niko u Evropi ne razmišlja, a o nekom novom Dejtonu "nema ni govora".\nTačku na priču o promeni Dejtona stavio je, čini se, i britanski ambasador u Bosni i Hercegovini Edvard Ferguson koji je pred prošlu godišnjicu izjavio da je BiH po tom sporazumu zemlja sa dva entiteta i da će "tako i ostati".\nUpitan da li do promena Dejtona može da dođe "kroz neku akciju izvan BiH", Ferguson je rekao da se "ustav može mjenjati samo na ustavan način", a "ne od strane međunarodne zajednice" i "ne putem nezakonitih referenduma".\nI dok predsjednik Dodik ne osporava evropski put BiH, ističe čak da će podržati i nemačko-britansku inicijativu "ukoliko ona ne zadire u ustavne nadležnosti RS", vlast u Banjaluci poziva se na činjenice koje govore o permanentnom oduzimanju nadležnosti Srpskoj ali i na to da se postupci protiv počinilaca ratnih zločina u Sarajevu vode traljavo, što je sve, tvrde, razlog da se građani RS na referendumu izjasne žele li dalje tim putem.\n"Postoji dejtonska struktura, predviđena ustavom, kao i antidejtonska realnost u BiH. Ta antidejtonska realnost proizvela je 80 institucija mahom odlukama Visokog predstavnika za BiH, koje nisu proizvod obaveza predviđenih Dejtonskim sporazumom", izjavio je nedavno predsjednik Dodik na konferenciji "Dejtonski sporazum - dvije decenije mira i pouke za svet".\nPravno nasilje nad Dejtonskim sporazumom od strane visokih predstavnika u BiH već godinama pominje analitičar iz Vašingtona Obrad Kesić, koji tvrdi da su međunarodni predstavnici "izmenili taj akt u praksi, nezakonito prebacivali nadležnosti sa entiteta na centralnu vlast, te smenjivali neposlušne političare".\nIstovremeno, Brendon Tinsli, stručnjak za spoljnu politiku, manjinska prava i evropski nacionalizam sa Oksforda, tvrdi kako većina zapadnih političara smatra da BiH više nije važna, jer je 1995. godine postignut kakav-takav mirovni sporazum, te ukazuje da danas taj sporazum predstavlja čak i regionalni problem, zbog čega je EU sada dužna da "reši situaciju koju je sama napravila".\n"Neprihvatljivo je da se iz relativnog blagostanja u EU, posmatraju vlastodršci u susjedstvu kako krše sve civilizacijske norme i vrijednosti i odbijaju da primjene preuzete obaveze i kada su ljudska prava u pitanju. Ne zaboravimo, Evropska konvencija za ljudska prava i osnovne slobode nadređena je Ustavu BiH i trebalo bi da se primjenjuje", poručuje Todorović.\n"Dejtonski sporazum je donio mir u BiH i utvrdio društveno političko uređenje koje je federalno-konfederalnog tipa. Na taj način, on je pronašao model koji je najbolji i najprihvatljiviji za BiH jer BiH je zemlja u kojoj samo kompromis može doneti određena rešenja", rekao je Dodik na skupu na kom se govorilo o dometima Dejtona.\nNa nedavno održanoj konferencije "Konsenzus o preuređenju političkog sistema 20 godina posle Dejtona - realnost ili zavaravanje?" u Mostaru, predsjednik RS Milorad Dodik izjavio da dejtonske nadležnosti koje imaju entiteti, kao i veto, moraju biti sačuvani.\nDodik je, nakon konferencije rekao da u Republici Srpskoj postoji konsenzus o tome da Ustav bude izmjenjen u delu koji se odnosi na odluku "Sejdić-Finci" i da će Srpska prihvatiti svaki dogovor Bošnjaka i Hrvata u Federaciji BiH. On je tada rekao i da secesija nije na dnevnom redu Republike Srpske\n"Već smo pokrenuli razgovore o izmjeni Izbornog zakona kako jedan narod ne bi drugom birao predstavnike. Ključ dogovora je između Bošnjaka i Hrvata, a tu postoji napredak i iskorak", naveo je Čović.\n"Nema tu straha, nema trećeg entiteta, niti podjele", naglasio je Izetbegović.


Osnivač Alibabe Džek Ma nije viđen od oktobra, sumnja se da je mrtav\nOd kritike vlasti 24. oktobra prošle godine, Džek Ma se nije pojavljivao u javnosti. Osnivač koncerna „Alibaba” bio je najbogatiji Kinez dok vlasti nisu krenule u obračun s njegovom poslovnom imperijom.\nKineski milijarder Džek Ma poslednji put je viđen u javnosti u oktobru, što je u zapadnim medijima, tradicionalno nepoverljivim prema Kini, probudilo sumnju da je možda „nestao” jer se usudio da kritikuje režim u Pekingu.\nOsnivač koncerna „Alibaba” i „Ant” bio je najbogatiji Kinez dok vlasti nisu krenule u obračun s njegovom poslovnom imperijom. Krajem decembra otvorile su antimonopolsku istragu protiv „Alibabe”, najveće svetske platforme za e-trgovinu, koja se smatra kineskim „Amazonom”. Malo pre toga Kina je uvela niz novih propisa kojim je zaustavljen izlazak na berzu grupacije „Ant” koja se bavi finansijskim uslugama i vlasnik je najveće kineske platforme za digitalno plaćanje „Alipej”.\nNekoliko nedelja ranije, krajem oktobra, Ma je na jednoj konferenciji u Šangaju kritikovao kineski finansijski regulatorni sistem. Rekao je da mere kao da donosi „klub staraca” i da se „ne može jučerašnjim metodama regulisati budućnost”. Kritikovao je kineske banke da imaju „mentalitet zalagaoničara” jer se još oslanjaju na zastareli sistem garancija. Nedelju dana kasnije Ma je pozvan na saslušanje, da bi sledećeg dana bila otkazana inicijalna javna ponuda „Anta”, iako je već bilo dato zeleno svetlo. Krajem decembra kompanija je dobila instrukcije da se restrukturiše u skladu sa novim antimonopolskim propisima, što je dovelo do značajnog pada cene akcija. Zapadni analitičari su komentarisali da je kineska vlada uvela nove propise da bi pokazala tehnološkom mogulu da je moćnija od njega.\nOd kritike vlasti 24. oktobra Džek Ma se nije pojavljivao u javnosti. Nije učestvovao ni u finalnoj emisiji „Ja imam talenat” za afričke preduzetnike, koju je lično pokrenuo. Njegovo mesto u žiriju je zauzeo zamenik iz kompanije, a i fotografija mu je izbrisana sa sajta takmičenja. Portparol „Alibabe” je na pitanje „Biznis insajdera” odgovorio da Ma nije mogao da učestvuje u finalu zbog gustog rasporeda.\nNastavnik engleskog jezika koji je postao internet preduzetnik i simbol kineskog uspeha dugo je bio omiljeni lik u Kini, od milošte nazvan Tata Ma. Bio je i neka vrsta nezvaničnog ambasadora u svetu. Donald Tramp ga je primio u januaru 2017. na samom početku mandata, kada mu je gost obećao da će otvoriti milion radnih mesta u SAD. Međutim, raspoloženje kineske javnosti se u poslednje vreme promenilo pod uticajem kritika s vrha na račun njegove poslovne imperije. Sve češće se može čuti da je „zli kapitalista” ili „duh koji isisava krv”, a građani ispod tekstova o njemu na internetu stavljaju kao komentar Marksov poziv proleterima sveta da se ujedine.\nMa se povukao sa mesta predsednika „Alibabe” 2019. godine i posvetio se dobrotvornom radu, najviše obrazovanju u ruralnoj Kini i preduzetništvu u Africi. Komentatori kažu da su mu kao penzioneru možda promakle nove smernice vlade, usvojene malo pre foruma u Šangaju. Komunistička partija je u njima jasno stavila do znanja privatnim preduzećima kako treba da pomognu državi „sada kada su porasli rizici i izazovi” proširene privatne ekonomije. To je sasvim suprotno nastojanjima velikih kineskih kompanija poput „Huaveja”, „Tiktoka” i „Alibabe” da se prikažu kao nezavisne od vladine kontrole koju im zapad spočitava. Ako su tačni navodi da će „Ant” morati da preda veliki deo akcija državi, to će biti kraj za globalne ambicije te firme, piše magazin „Tajm”.\nMa je bio najbogatiji Kinez sa imovinom od 60 miliona dolara, ali je izgubio 12 miliona za dva meseca otkako je Kina pooštrila propise za tehnološko-finansijske usluge. Trenutno je četvrti na listi kineskih milijardera. Povodom glasina o njegovom nestanku, na društvenim mrežama je počelo da kruži prošlogodišnje „proročanstvo” drugog kineskog milijardera. Guo Venguio, koji je pobegao iz domovine 2014. i od tada se predstavlja kao uzbunjivač koji otkriva korupciju. On je tvrdio u jednom intervjuu 2019. da će sledeće godine Ma verovatno biti „mrtav ili u zatvoru” jer Kina želi da preuzme njegovu imperiju.\n2021-01-14T02:13:38+01:0014 јануара, 2021|Čovek|\nBojan 01/22/2021 at 00:06\nAoooo, sta se tu desava? Da nije zaglavio gde na kakvom ostrvu, zeza se dok ga drugi traze. Tako cu i jednog dana, samo da napravim pare na poker turniru na Casino Guru, ima da zivim na Maldivima. Tamo je bukvalno najjace.


O nama - Fine Point\nSvrha i značaj uređenja enterijera nije nepoznanica.\nProstor u kome boravimo direktno utiče na kvalitet života i ukoliko se ispoštuju norme estetske i funkcionalne prirode, svaka prostorija mora imati pozitivan uticaj na efetke koje želimo postići. Isto tako, ukoliko se ovaj posao uradi neprofesionalno, celokupna priča može imati negativnu konotaciju.\nZnačaj ulaganja u uređenje prostora je evidentan, ali uz dostupnu ponudu proizvođača nameštaja i stalno stvaranje novih brendova koji se bave proizvodnjom nameštaja i uređenjem enterijera, zašto bi Vaše vreme poverili nama, i naposletku, ko je „Fine point“ nameštaj?\nStara / mlada\nIako mi kao brend “Fine point” izlazimo na tržiste kao nov učesnik, iza sebe imamo jako dug period uspešnog poslovanja u radu sa drvetom. Daleke 1956-te godine osnovana je prva pilana u našem regionu koja se bavila primarnom preradom trupaca. Kao finalni proizvod u tom periodu, našim kupcima smo mogli da ponudimo nesto što se u današnje vreme već smatra umetnošću starog zanata: vinska burad i zaprežna kola. Tokom godina poslovanja, program i plan proizvodnje se menjao u skladu sa potrebama naših kupaca pa smo imali veliki broj proizvoda kako serijske, tako i komadne/jedinstvene proizvodnje.\nRaznolikost proizvoda koje smo ponudili našim kupcima tokom godina poslovanja je široka i pruža se od euro paleta za drvnu industriju, najkvalitetnije stolarske daske, do finalnih proizvoda u vidu ručno izrađenih jedinstvenih komada nameštaja. Iskustvo i tajne zanata koje su stečene tokom 60 godina uspešnog poslovanja je nešto u čemu vidimo našu glavnu kvalitativnu prednost u odnosu na konkurente, te uz toliko dug period rada sa drvetom kao osnovnom sirovinom danas možemo da kazemo da posedujemo apsolutno razumevanje ovog plemenitog materijala kao sirovine.\n“Ljudske građevine su trajne onoliko koliko i njegovo razumevanje materijala sa kojima gradi, i alatima sa kojima radi“\nposao koji znamo,\ni za koji smo se školovali.\nZnačaj obrazovanja je nešto čemu posvećujemo izuzetno mnogo pažnje. Članovi našeg tima su imali privilegije da se edukuju na Šumarskom fakultetu Beogradskog univerziteta na smerovima projektovanje nameštaja i uređenje enterijera, naši zaposleni imaju stalne prilike stručnog usavršavanja na poslovima finalne obrade drveta. Koliko god da znamo, konstantno ulažemo u obrazovanje, pratimo nove trendove u proizvodnji nameštaja kako bi nameštaj koji je izašao iz naše radionice, u potpunosti zadovoljio potrebe i najzahtevnijih klijenata.\n“Znanje se mora stalno poboljšavati, preispitivati i uvećavati jer u suprotnom, nestaje.” - Peter F. Drucker\nNe postoji istinski kvalitetan proizvod ukoliko izostaje ljubav i strast ka poslu kojim se bavimo. Upravo zbog ovog faktora, svaki komad nameštaja koji izađe iz našeg pogona za proizvodnju nameštaja ima unikatan karakter jer se izradi istog prilazi sa posebnom dozom ljubavi. Bilo da se radi o pojedinačnom komadu specijalno po zahtevu klijenta, ili seriji nameštaja za širu upotrebu svi primerci prolaze ručnu obradom, svaki svojstven detalj se akcentuje i ističe se jedinstvenost svakog komada uslovljena prirodom materijala da bi na kraju procesa svaki komad bio pregledan i u skladu sa vrednostima koje brend zagovara.\n“Na čemu god da radim čini me uzbuđenim. Nije bitno da li sam uradio taj isti komad mnogo puta. I dalje ne mogu da dočekam da dođem u radionicu ujutru” - Sam Maloof\nNa kraju, ko je „Fine Point“ nameštaj?\nIza bredna „Fine point“ stoji firma „Drvoprerada-Mandić D.o.o.“ sa dugom tradicijom uspešnog poslovanja od daleke 1956-te godine. Bez obzira na dug period postojanja, naš tim čine mladi i ambiciozni ljudi okupljeni oko jedinstvene ideje: projektovanje i proizvodnja visokokvalitetnog nameštaja i elemenata u enterijeru kako za poslovne, tako i za privatne korisnike.\nNaši proizvodi su rezultat pažljivog praćenja trendova u industriji nameštaja, osluškivanja potreba klijenata i aplikaciji ličnog pečata stečenog višegeneracijskim iskustvom u industriji proizvodnje nameštaja.\nProizvodi koje imamo u ponudi su samo deo onoga što možemo kao firma da Vam ponudimo, i ukoliko imate želju za komadom nameštaja koji ne možete da nađete u našoj, ili nekoj drugoj ponudi, kontaktirajte nas, vrlo rado ćemo saslušati Vašu želju i pokušati da je ispunimo.\nRadujemo se budućoj saradnji sa Vama.\nVaš „Fine Point“ nameštaj


Novi udar na Srpsku — plan „Poslednja šansa“ - Sputnjik Srbija\n15:31 20 Januar 2021\nNovi udar na Srpsku — plan „Poslednja šansa“\n13:16 15.05.2017 Preuzmite kraći link\nU Republici Srpskoj u toku je sprovođenje novog odlučujućeg udara na aktuelnu vlast i destabilizaciju Srpske pod nazivom „Poslednja šansa“, koji je procurio u javnost uprkos strogoj tajnosti, piše beogradski portal „Oslobođenje“.\n„Nakon prošlogodišnjeg neuspelog pokušaja rušenja vlasti u Republici Srpskoj, koji su skrojile određene strane obaveštajne službe pod nazivom ’Proleće 2016‘, a koji je podržavao opozicioni Savez za promene pod vođstvom SDS-a, počelo je sprovođenje novog, odlučujućeg udara na aktuelnu vlast i destabilizaciju Republike Srpske, plana pod nazivom ’Poslednja šansa‘, koji je procureo u javnost uprkos strogoj tajnosti“, navodi se u tekstu pod naslovom „Novi udar stranaca i domaćih izdajnika: Plan ’Poslednja šansa‘ kosi Republiku Srpsku!“.\nIsti izvor tvrdi da plan nalaže žestoko i odlučujuće delovanje opozicije u Republici Srpskoj u više pravaca.\n„Plan, koji uveliko sprovode stranci u Republici Srpskoj, uz pomoć članica opozicionog Saveza za promene — SDS-a, PDP-a i NDP-a, predvodi operativac engleske obaveštajne službe Entoni Monkton, agent britanske obaveštajne službe MI 6 i njegovi saradnici potpomognuti logistikom i angažmanom pojedinaca iz Ambasade SAD u Sarajevu“, navodi portal „Oslobođenje“.\nU tekstu se dodaje da se sve to radi „uz medijsku podršku, pre svih, televizije sa sedištem u Bijeljini i dnevnog lista koji izlazi u Republici Srpskoj, a čiji je vlasnik iz Nemačke“.\nTako su stranci, ističe se u tekstu, opoziciji u Republici Srpskoj dali još jednu, ako je suditi po nazivu plana udara na Republiku Srpsku, ovoga puta poslednju šansu.\n„Najvažnija zajednička tačka navedenog plana kodnog naziva ’Bankrot‘ je permanentna opstrukcija, koju vrši Savez za promene u zajedničkim organima u Sarajevu, u vezi sa bilo kojim dogovorom za priliv novčanih sredstava Republici Srpskoj. Sprečavati to svim silama i na taj način iscrpljivati i privoditi bankrotu Republiku Srpsku, nakon čega sledi lako rušenje aktuelne vlasti i dovođenje Saveza za promene na čelo Republike Srpske, zaključuje se u tački ’Bankrot‘“, navodi se u tekstu.\nPrema istom izvoru, „drugi važan segment rušenja Republike Srpske kodnog naziva ’Glava‘, piše u planu ’Poslednja šansa‘, predstavlja uporna akcija kriminalizovanja vlasti u Republici Srpskoj sa prevashodnim akcentom na njenog predsednika“.\n„Udarna trojka zadužena za to su ministar bezbednosti BiH Dragan Mektić i glavni opozicioni bojovnici u Republici Srpskoj, lider SDS-a Vukota Govedarica i lider PDP-a Branislav Borenović. Za delovanje iz drugog plana, dramatizovanje stanja u privredi, zaduženi su Zdravko Krsmanović i Dragan Čavić iz NDP-a. Za kriminalizaciju aktuelne vlasti stranci su ovaj put zadužili i svoje spoljne saradnike, biznismene i kriminalce, posebno u izmišljenim aferama ’Alumina‘ i ’Arselor mital‘, koje su medijski ’naduvavane‘ na štetu vlasti u Republici Srpskoj“, pojašnjava se u tekstu.\nO ovoj temi, navodi portal, stranci su naredili liderima Saveza za promene da se medijski puno ne eksponiraju, da taj posao prepuste njima i njihovim drugim spoljnim saradnicima i da strpljivo čekaju.\n„Zanimljiv je nivo obećanja u raspodeli vlasti koju je alavi Savez za promene dobio od stranaca ukoliko ’Poslednja šansa‘ uspe, Republika Srpska bankrotira, a aktuelna vlast na čelu sa Miloradom Dodikom — ode. Za saradnju sa međunarodnom zajednicom i neumoran angažman na destabilizaciji Republike Srpske, njihov doprinos njenom urušavanju i bankrotiranju i rušenju vlasti u njoj za predsednika Republike Srpske biće podržan Mladen Ivanić, favorit pomenutog Monktona. Upozoren je (Ivanić) da bi protivkandidati mogli da mu budu Marko Pavić iz DNS-a i Nebojša Radmanović iz SNSD-a“, navodi se u tekstu.\nPrema pisanju ovog portala, Govedarici je data prednost u odnosu na stranačkog kolegu Miću Mićića za mesto premijera, iako bi on da bude predsednik Republike, dok bi Borenović bio namiren nekim od ministarstava.\nViše od igre: Zašto može Priština, a ne može Banjaluka\n„SDS-ovom ministru u Savetu ministara BiH Mirku Šaroviću obećana je funkcija predsedavajućeg Saveta ministara, ali i guranje pod tepih priče u vezi sa njegovim dovođenjem u vezu sa ubistvom direktora SOD ’Jahorina‘ Riste Jugovića. Draganu Mektiću obećano je ostajanje na sadašnjoj funkciji. Poslaniku SDS-a u Parlamentarnoj skupštini BiH Nenadu Laliću za upornu saradnju na destabilizaciji Republike Srpske biće oprošteni gresi i sklonjeni kompromitujući snimci koji svedoče o saradnji sa mafijom. Ukoliko bude uporan u napadima na aktuelnu vlast u Republici Srpskoj, Zdravko Krsmanović dobiće funkciju direktora Policije Republike Srpske. Dragan Čaviću ništa nije obećano, jer ništa nije ni tražio“, precizira se u tekstu.\nPrema navodima beogradskog portala „Oslobođenje“, ovo su „obećanja Moktona i međunarodne bratije, ali tek ukoliko ’Poslednja šansa‘ da rezultate“, zbog čega se Savez za promene, nestrpljiv da dođe na vlast, sada aktivirao na ispunjenju aneksa plana „Poslednja šansa“, pa da bi zadovoljio nalogodavce hitno je podneo inicijativu za smenu Vlade Srpske.\n„Nema sumnje da je to upornost koju će stranci znati da poštuju. Ali ne samo stranci. Odsudnu podršku Savezu za promene na destabilizaciji Republike Srpske daje i njihov koalicioni partneri SDA na čelu sa Bakirom Izetbegovićem. Protagonisti plana ’Poslednja šansa‘ priznaju da im problem za realizaciji tog plana i u rušenje vlasti u Republici Srpskoj predstavljaju dobri odnosi lidera Republike Srpske i Srbije Milorada Dodika i Aleksandra Vučića, odlični odnosi Dodika sa Rusijom, ali ponajviše istraživanja javnog mnjenja koja kažu da Dodik uživa i dalje veliko poverenje javnosti u Republici Srpskoj“, piše u tekstu koji je objavio beogradski portal „Oslobođenje“.


http://www.opstinakotor.org - Naslovna\nLokalni akcioni plan inkluzije RAE populacije u Opštini Kotor Lokalni plan akcije za djecu (LPAD) za opštinu Kotor Naslovna PREDSJEDNIK KONGRESA OPŠTINA I REGIONA U SAVJETU EVROPE POSJETIO KOTOR\t10.03.2013\tNa kraju višednevne radne posjete Crne Gori, danas je Opštinu Kotor posjetio predsjednik Kongresa opština i regiona u Savjetu Evrope i predsjednik pokrajinskog parlamenta Tirola dr Herwig van Staa. U pratnji ambasadora Republike Austrije u Crnoj Gori mr Martina Pamera, gospodin van Staa sastao se gradonačelnicom Kotora Marijom Majom Ćatović i njenim saradnicima.\nU srdačnom i otvorenom razgovoru apostrofirano je jačanje saradnje između Kongresa opština i regiona u Savjetu Evrope i crnogorskih opština, te posebno obezbjeđivanje kontakata između Kongresa i opštinskih predstavnika u cilju stimulacije buduće ekonomske saradnje.\nEU ZNAČI DA\t28.02.2013\tU palati Bizanti danas je održana panel diskusija „Pretpristupni proces Crne Gore ka Evropskoj Uniji“.\n- „Izražavam zadovoljstvo što je gospodin Drobnič nedavno pohvalio dosadašnje postignuće Crne Gore na putu priključenja Evropskoj uniji, rekavši da su njene institucije pokazale snažnu opredijeljenost u sprovođenju reformi. Takođe, iskazujem uvjerenje da ćemo u radu današnjeg skupa, baš kao što to simbolizuje i naziv projekta “EU znači DA”, doći do zajedničkog zaključka da je priključenje Crne Gore Evropskoj Uniji, kao strateški cilj naše države, pravi okvir budućnosti i napretka Crne Gore.\nDuboko smo svjesni da je pred nama zahtjevan put i istrajan rad u različitim segmentima: suzbijanju sive ekonomije, svih vidova korupcije i organizovanog kriminala, aktivnosti za dalje jačanje nezavisnosti i efikasnosti sudstva, te u promovisanju i poštovanju ljudskih prava“ – naglasila je predsjednica Opštine Marija Maja Ćatović.\nOna je istakla da su „prioriteti Vlade CG u tom pravcu poznati i jasno definisani, kao najvažniji zadatak države, kako na spoljnom, tako i na unutrašnjem planu. Crna Gora teži da postane demokratsko društvo u punom kapacitetu značenja tog pojma, društvo vladavine prava“.\nGradonačelnica Ćatović je posebno ukazala da „Kotor, kao grad koji ima izuzetno razvijenu regionalnu i međunarodnu saradnju i član je niza internacionalnih asocijacija, sa prijateljskim i bratskim gradovima u Srbiji, Hrvatskoj, Italiji, SAD, Kini, Portugaliji, Mađarskoj – i na lokalnom planu može značajno da doprinese putu ka evropskoj porodici naroda“.\nObavještenje\t27.02.2013\tNastavak V sjednice Skupštine Opštine Kotor, koja je započela sa radom 26. 02. će se održati 04. 03. 2013. godine (ponedjeljak) sa početkom u 10,00 sati.\nSaopštenje za javnost\t19.02.2013\tV sjednica Skupštine Opštine Kotor zakazana je za 26. februara, sa početkom u 9,00 časova, sa sledećim dnevnim redom:\nPrijem za profesore Pomorskog fakulteta Sveučilišta u Zadru\t04.02.2013\tPotpredsjednik Opštine Branko Nedović priredio je danas prijem za profesore Pomorskog fakulteta Sveučilišta u Zadru, koji borave u višednevnoj posjeti Kotoru.\nTokom razgovora, Nedović je naglasio da su nauka i obrazovanje od izizetnog značaja za razvoj društva, te da država i lokalna zajednica shodno svojim mogućnostima i nadležnostima treba da pruže podršku. Od posebnog značaja za razvoj crnogorske privrede je pomorska privreda, a Srednja pomorska škola u Kotoru i Fakultet za pomorstvo su ustanove koje na kvalitetan način školuju ovaj kadar. Ovakav način obrazovanja mora pratiti i razvoj pomorske privrede, pa je Crna Gora osnovala Crnogorsku plovidbu, u čijoj su floti trenutno dva broda.\nPredsjednik Upravnog odbora Svjetske organizacije gradova posjetio Kotor\t28.01.2013\tPredsjednik Upravnog odbor Svjetske organizacije gradova, profesor doktor Kvak Jang Hun boravio je u dvodnevnoj posjeti Kotoru 25. i 26. januara ove godine na poziv gradonačelnice Ćatović. Kvak Jang Hun je takođe i predsjednik Upravnog odbora Asocijacije gradova puteva svile, kao i Svjetske turističke organizacije Ujedinjenih nacija.\n<< Početak < Prethodna 1 2 3 4 5 6 7 8 9 10 Slijedeća > Kraj >>\tO gradu Upoznajte Kotor\nTrenutno posjeta\tTrenutno je 1 gost na vezi\tNajnovije\tČestitka Predsjednika Skupštine Opštine građanima Kotora povodom Dana nezavisnosti Crne Gore


SARADNJA: Hofenhajmovi ljudi boravili tri dana u poseti Zvezdi!\nHome/ Fudbal/ Domaći fudbal/ Crvena zvezda/SARADNJA: Hofenhajmovi ljudi boravili tri dana u poseti Zvezdi!\nHofenhajm, ekipa kojoj je malo falilo da se takmiči u Ligi šampiona ove godine, poslala je svoje trenere da nauče nešto i od trenera Crvene zvezde.\nRadi se o Marjanu Petkoviću i Saši Raušu, trenerima golmana. Oni su gledali treninge prvog tima, treninge golmana, kao i utakmice kadeta protiv Vojvodine i šesnaestinu finala Kupa Srbije za seniore između Crvene zvezde i Dinama.\n“Još na utakmici u Kelnu pokušali smo da stupimo u kontakt sa ljudima iz Zvezde i tamo se upoznamo sa njihovim radom. Ipak, dolaskom u Beograd smo dobili mnogo više, kompletan uvid u organizaciju Omladinske škole i prvog tima, kao i način rada ovde. Ovo je mnogo bolja prilika da razmenimo iskustva i da obe strane nauče nešto novo. Moji roditelji su iz Srbije i ja sam od malena upoznat sa veličinom Crvene zvezde i sa tim koliko je ovo veliki klub. Zato mi je posebno zadovoljstvo što sam sa svojim kolegom imao priliku da boravim ovde tri dana i da usvajam nova znanja”, rekao je Petković.\n“Trener Dušan Gašić ima poziv da dođe u Hofenhajm i nekoliko dana radi sa nama i sa našim najtalentovanijim golmanima. Svi imamo svoju, nešto drugačiju, fudbalsku filozofiju i od svakog možete nešto korisno da saznate i primenite. Smatram da jedni drugima možemo mnogo da pomognemo, spoj dva velika kluba sa dugom tradicijom je odlična ideja”, rekao je Rauš.\nREAL POJAČAVA SREDINU TERENA: U TRCI za mladog fudbalera su i BARSA i PSŽ!\nREAKCIJE: Šta kažu Grobari za pobedu Zvezde? (FOTO)\nĆORCI : Nesudjena POJAČANJA Zvezde i Partizana OVE ZIME


Nakon posete Vesa Mičela regionu - Teški uslovi koje Srbija ne može da zaobiđe\nPomoćnik američkog državnog sekretara za Evropu i Evroaziju Ves Mičel negirao je tokom posete regionu medijske spekulacije o nekom novom američkom planu za regulisanje odnosa Beograda i Prištine.\nDragan Janjić | Demostat | Beograd 15. Mar 2018 | Analize\nTako nešto se, naravno, moglo i očekivati, budući da zemlje poput Amerike ipak retko dozvoljavaju sebi da neke njihove važne odluke nagoveštava lokalna štampa. Ako zaista imaju nešto novo da kažu, to obično čine njihovi visoki predstavnici, poput Mičela.\nMičel je imao peh da tokom njegove posete regionu iznenada bude smenjen Reks Tilerson. U srpskoj javnosti (ali i u regionu) takve odluke se često tumače kao nagoveštaji nekog novog političkog kursa, ali se redovno ispostavi da velike sile poput Amerike ne menjaju strateška opredeljenja sa svakom promenom u vrhu vlasti. Zato na samom početku treba raščistiti – niti će smena Tilersona uticati na tok i ishod posete Vesa Mičela regionu, niti će dovesti do nekih bitnih promena u američkoj politici.\nVeć mesecima sve se, zapravo, svodi na nekoliko stavki. Prva je da Beograd i Priština treba da potpišu takozvani obavezujući sporazum o regulisanju odnosa, druga da Srbija neće praviti smetnje Kosovu na međunarodnom planu, uključujući i neki oblik članstva u UN, treća da Kosovo neće ometati formiranje Zajednice srpskih opština a četvrta da će se dve strane dogovoriti o razgraničenju. Iza takvog pristupa čvrsto stoje i Vašington i Brisel, što se i u Prištini i u Beogradu veoma dobro razume, pa iz vrha vlasti u oba grada i ne dolaze (ili bar nisu javno iskazana) oštrija protivljenja.\nUostalom, ni medijske spekulacije o američkim zahtevima koje navodno donosi Mičel nisu izlazile iz okvira pomenute tri stavke. One su, što se Beograda tiče, pre poslužile da se srpskoj javnosti još jednom pokaže kako se Srbija nalazi pod sve snažnijim pritiskom Vašingtona da prihvati obavezujući sporazum sa Kosovom, nego što su zaista donele nešto novo. Jer, unapred se zna da Mičel (kao ni drugi zvaničnici iz Brisela I Vašingtona) neće javno govoriti o detaljima, nego će načelno da ponovi da njegova zemlja podržava normalizaciju odnosa.\nPrva stanica Mičelove posete regionu je bila Priština, čime je Vašington još jednom želeo da pokaže koliko značaj za Američku regionalnu politiku ima Kosovo. "Kosovo ima dobre odnose sa SAD i oni će se i dalje produbljivati. SAD se zalaže za demokratsko Kosovo… Želim da vam kažem da ćemo sledeće godine imati aktivniju ulogu", kazao je on u Prištini. Takodje je stavoi do znanja da se Vašington ne protivi jačanju kosovskih oružanih snaga, rekavši da niko ne može da ima pravo veta na transformaciju Bezbednosnih snaga Kosova u oružane snage i da će njegova zemlja nastaviti da podržava tu transformaciju.\nNa zajedničkoj konferenciji za novinare nakon sastanka sa predsednikom Srbije Aleksandrom Vučićem Mičel je rekao ono što ovdašnja javnost želi da čuje - da SAD Srbiju vide kao osnovu čitavog Balkana. "Želimo da se vratimo na staru stazu tesne bliskosti i saradnje SAD i Srbije. I dalje verujemo da je vizija slobodne i prosperitetne Srbije u skladu i u miru sa susedima i integrisana sa Zapadom cilj svih nas, i radujem se saradnji sa predsednikom Srbije i njegovim timom na razvijanju tih ciljeva", rekao je on.\nNi već jednom izrečena priča o podršci osnivanju kosovske vojske nije mogla da bude zaobidjena. "Bilo je različitih priča u medijima u vezi sa mojim izjavama u Prištini. Ja sam govorio o dugoročnoj poziciji kada je u pitanju Kosovo. Rekao sam da se podrazumeva da Kosovo ima pravo da organizuje snage koje se bave bezbednošću... profesionalne Bezbednosne snage na Kosovu su multietnička snaga i nisu pretnja Srbima", rekao je Mičel i dodao da, ukoliko bude došlo do formiranja vojnih snaga, to mora da se uradi "na pravi način".\nIsticanje teme o oružanim snagama nije nimalo prijatno po Beograd, koji pokazuje spremnost za prihvatanjem obavezujućeg sporazuma. Vučić, a pre njega i ministar odbrane Aleksandar Vulin, oštro su se usprotivili ideji o oružanim snagama Kosova, ali je optimizam u pogledu nastavka pregovora ipak zadržan, uz pažljivo nastojanje da se ne poremete odnosi sa Vašingtonom. Vučić je, pored ranije poznatih stavova da je Srbija za kompromis ali da neće prihvatiti da bude ponižena, na zajedniočkoj konferenciji za novinare nakon sastanka sa Mičelom, rekao da građani moraju da znaju da se do rešenja pitanja Kosova ne može doći bez Sjedinjenih Država, i da je naivan onaj ko veruje u suprotno.\nBilo bi logično očekivati da transformacija kosovskih bezbednosnih snaga dodje na red tek nakon sklapanja obavezujućeg sporazuma, a činjenica da je Mičel našao za shodno da je pomene tokom posete Prištini može se tumačiti kao ohrabrenje kosovskim vlastima da što pre stvore uslove za sklapanje sporazum sa Srbijom i kao neka vrsta garancije da podrška Vašingtona Prištini neće prestati ni nakon toga. Tek treba da se vidi da li će to motivisati kosovske vlasti da u dogledno vreme prihvati formiranje Zajednice srpskih opština i tako ispune osnovni zahtev srpske strane.\nVažno je podsetiti da je Vučić po povratku u Beograd iz Bona, gde se neposredno uoči lokalnih beogradskih izbora sastalo sa kanceklarkom Angelom Merkel koja mu je pružila podršku, po prvi put otvoreno I javno rekao da Srbija mora da prihvati takozvani obavezujući sporazum sa Kosovom. Uoči dolaska Mičela srpsku javnost su o tome šta Beograd mora da učini, kroz spekulaciju o američkim zahtevima koje navodno donosi Mičel, podsetili mediji (Večernje novosti) a ne neko od državnih funkcionera.\nNema potvrde da je Merkelova Vučiću tokom sastanka ispostavljala konkretne zahteve ili rokove, kao što nema potvrde da je Mičel zaista sa sobom poneo neke zahteve kako bi ih isporučio Srbiji. Ni Vašington ni Brisel ni Berlin očigledno ne žele da se upuštajui u “dnevno kanalisanje” toka pregovora izmedju Beograda I Prištine, niti vodeći zvaničnici iz tih centara žele da pri susretima sa zvaničnicima u Beogradu I Prištini u detalje ponavljaju šta im je činiti.\nOd Prištine I Beograda se očekuje da se sami više potrude, ali na platformi čije osnove su odavno utvrdjene. Srpski državni vrh očigledno razume kakvi poslovi čekaju vladajući blok, pa se stiče utisak da je Vučić izjavom da Srbija mora da prihvati obavezujući sporazum započeo kampanju kojom vlasti polako pripremaju domaću javnost za neizbežne odluke. Kao deo te kampanje mogu se posmatrati I medijske spekulacije uoči Mičelovog dolaska u region. Srbija se, uprošteno rečeno, polako priprema za sporazum sa Prištinom.\nSporazumno rešenje, odnosno politički dogovor je, uostalom, I jedino mogući način da počne ozbiljan rada na rešavanju kosovskog problema. Vučićeva izjava po povratku sa sastanka sa Merkelovom pokazala je da I u srpskoj javnosti, makar prećutno, vlada takvo uverenje. Jer, pomenutu izjavu Vučić je dao u jeku predizborne kampanje, ali ona nije ni na koji način narušila njegov rejting, niti rejting njegove stranke. Naprotiv, Srpska napredna stranka (SNS) je odnela ubedljivu izbornu pobedu.


LETNJI DANI KULTURE: Evo gde još sve možete da uživate u bogatom programu! | Radio Magnum 103 MHz\nHome / Kultura / LETNJI DANI KULTURE: Evo gde još sve možete da uživate u bogatom programu!\nRaznovrsnim kulturnim i zabavnim sadržajima ove godine Ustanova Narodno pozorište Timočke Krajine- Centar za kulturu „Zoran Radmilović“ obogatila je letnje dane Zaječarcima.\nVeć sutra će u zaječarskom selu Dubočane, biti organizovan osmi po redu, Balkanski festival tradiconalne kulture Vlaha. 10. i 11. avgusta u Grljanu će biti organizovan i 35. Sabor frulaša, na kome će specijalni gost biti neprikosnoveni vladar frule Bora Dugić.\nPrema rečima Biljane Glišić, Pr Ustanove Narodno pozorište Timočke Krajine- Centar za kulturu „Zoran Radmilović“ u Zaječaru, Sabor frulaša u Grljanu ima dugu tradiciju, ali se u narednom periodu mora raditi na tome da ta manifestacija bude podignuta na još veći nivo.\n„Bora Dugić će biti gost na 35. Saboru frulaša u Grljanu, a naše rukovodstvo će zajedno sa njim videti šta možemo da učinimo da ta manifestacija u budućnosti postane još bolja i da zauzme pravo mesto na mapi kulturnih dešavanja u Srbiji“, istakla je Biljana gostujući na Magnum radiju.\nBrojna kulturna dešavanja biće priređena, inače, avgustu mesecu, navode organizatori. Već, 3. i 4. avgusta u Vražogrncu će biti organizovan 36. Etno festival Vražogrnački točak, manifestacija koja je simbol u očuvanju naše tradicije, običaja i identiteta, 5. avgust je rezervisan za Ilindanski sabor u Šipikovu, dok će 18. avgusta u Lenovcu, biti organizovani 46. Hajduk Veljkovi dani.\nKako organizatori najavljuju, od 14. do 20. avgusta, u Zaječaru će biti održan Kamp klasične muzike, peti po redu, 25. avgusta počinju Dani Gamzigradske banje, dok će od 20. do 30. avgusta biti organizovana 25. Međunarodna likovna kolonija „Gamzigrad“.\nJedan od najvažnijih kulturnih događaja u gradu na Timoku, „Zoranovi dani“, biće organizovani ove godine od 14. do 21. oktobra.


Specijalni sud ne može da deluje na Kosovu bez EULEX-a - Radio Kontakt Plus\n10:02, 01.07.2020Izvor: Koha / Radio Kontakt Plus\nSpecijalno tužilaštvo za ratne zločine u Hagu, pre pet dana, objavilo je da se kosovski predsednik Hašim Tači sumnjiči za ratne zločine, u vreme kada je šef države odbio da vodi godišnju prepisku sa zvaničnim Briselom, vezano za produženje mandata misije EULEX na Kosovu.\nIsti izvor navodi da bi prekid mandata EULEX-a ili bilo kakvo prekidanje saradnje institucija sa ovom misijom, uveliko zakomplikovalo rad Specijalnog suda.\n"Dakle, postoji pokušaj uklanjanja vrlo važne veze koja deluje u ime Specijalnog suda, poput EULEX-a. Iako postoje pravne dileme za nastavak mandata ove misije, biće teško sprovoditi naredbe ili pristupiti informacijama u policiji ili čak u lokalnim sudovima ", smatra ovaj izvor.\nSpecijalno tužilaštvo ocenilo je "neophodnim" da se, pre pet dana, obrati medijima izjavom u kojoj je navedeno da su Hašim Tači, Kadri Veselji i drugi osumnjičeni iz optužnice, odgovorni za skoro 100 ubistava.\nTakođe, ističe se da je Specijalizovani tužilac “smatrao nužnim da o optužbama izda javno saopštenje usled kontinuiranih pokušaja Hašima Tačija i Kadrija Veseljija da ometaju i podrivaju rad Specijalizovanih veća”.\nTagovi: Hašim TačiSpecijalni sudOVKKadri VeseljiRatni zločinKosovo


Kon: Dosegli smo maksimum koji će trajati još desetak dana | Ritam Grada - vesti Kragujevac\n“Poslednja tri dana smo očigledno dosegli taj maksimum, koji će trajati još nekih desetak dana. U ove dve nedelje, računajući i prethodna tri dana, zaista najrestriktivnije mere koje smo do sada planirali treba i da se sprovode. To ne znači da moraju zaista da budu određene i kao policijski čas, ali moraju da se sprovode sve mere sprečavanja bilo kakvog kontakta. To je važno zato što je u te dve nedelje najveća aktivnost virusa, tada je najagilniji i najsposobniji da se prenese kroz ogromni broj kontakata koji su rezervoari infekcije”, poručio je Kon.\nOn je rekao da je izolacija najvažnija i da “nema više igranja” u vezi sa tim kako bi ona trebalo da se sprovodi. Kako je objasnio, izolacija mora da se sprovodi u bolničkim uslovima, kako se ne bi dogodilo da se virus iz kućne izolacije ponovo vrati nazad u široku populaciju.\nZamenica direktora Instituta “Batut” Darija Kisić Tepavčević poručila je da poslednjih dana “imamo stabilan broj obolelih, čak i manji pad na današnji dan”, te da se to događa u nedelji kada je u nekim drugim zemljama beležen vrtoglavi porast broja obolelih.


Odgušenje kanalizacije Zvezdara, pouzdano i 100% sigurno odgušenje i otpušavanje kanalizacije na Zvezdari\nNe postoji vlasnik stana ili nekog poslovnog objekta, odnosno prostora, kome se makar jednom u životu nije dogodilo da u tom prostoru dođe to poteškoća sa funkcionisanjem kanalizacije, to jest kanalizacionog sistema. Međutim, u današnje vreme je mnogo jednostavne taj problem rešiti, prosto zato što postoje kompanije koje su usko specijalizovane upravo za odgušenje kanalizacije Zvezdara.\nRadnici tih kompanija su neprekidno na raspolaganju klijentima. Praktično govoreći, ne samo u toku svakog radnog dana i vikendom, odnosno u toku noći, nego klijenti njih mogu kontaktirati putem telefona i u vreme državnih praznika.\nNema sumnje da će oni u najkraćem mogućem roku nastojati da odgovore na zahteve klijenata. Zapravo, vrlo brzo pošto budu dobili poziv, a nakon što ih klijenti informišu o detaljima u vezi sa problemom, koji se pojavio u konkretnom prostoru, zaposleni u kompanijama koje su specijalizovane za odgušenje kanalizacije Zvezdara će da izađu na teren. Istakli bismo i to da oni mogu tokom telefonskog razgovora da informišu klijenta o okvirnoj ceni same usluge, odnosno o tome šta će sve da bude izvršeno od usluga, kako bi kanalizacioni sistem u predmetnom objektu bio uspostavljen.\nA nakon što budu izašli na teren, to jest posetili konkretni objekat, oni će ustanoviti pravo stanje stvari, te na osnovu toga i formirati ponudu. Takođe se podrazumeva da će tom prilikom obavestiti klijenta i o tome šta je sve potrebno da bude urađeno, odnosno koji materijal će biti korišćen, te koliko bi trebalo vremena za izvršenje određene usluge i naravno koliko će ona koštati.\nPodrazumeva se isto tako da će zaposleni u tim kompanijama najpre potpisati ugovor o izvršenju konkretnih usluga sa klijentom, a pošto osposobe kanalizacioni sistem o tom objektu, klijentu će biti izdati račun.\nOdgušenje kanalizacije Zvezdara - hitne intervencije\nDolazak majstora na adresu je potpuno besplatan, s tim što svako ko je zainteresovan za odgušenje kanalizacije Zvezdara ima obavezu da plati rad majstora, kao i eventualno dodatni materijal, koji je potreban za izvršenje predviđene usluge.\nPodrazumeva se da ovi majstori mogu da izvrše po zahtevu i odčepljivanje wc šolje, zatim lavaboa i sudopere, te čišćenje svih vrsta odvoda.\nU slučaju da u nekom objektu postoji problem takve vrste, oni će se pobrinuti i za čišćenje slivnika. Klijentima je na raspolaganju i usluga čišćenja septičkih jama, te kasnije odvoženje fekalija na deponiju, uz maksimalno poštovanje aktuelnih zakonskih akata.\nTreba naglasiti i to da iako su u pitanju kompanije specijalizovane za odgušenje kanalizacije Zvezdara, njihovi zaposleni mogu klijentima da ponude i usluge snimanja kanalizacionog sistema. U tom slučaju se koriste specijalne kamere, koje detektuju ne samo stanje cevi, nego i na kom mestu je tačno došlo do začepljenja. Celokupan proces ima za cilj da olakša majstorima rad, odnosno da im pomogne da što pre otkriju na kom mestu je došlo do začepljenja i da ga otklone. U slučaju da postoji potreba za tim, majstori će predložiti i kontrolno snimanje kanalizacionog sistema, kako bi bili potpuno sigurni da je njegovo stanje optimalno, odnosno da je problem rešen.\nSve vrste vodoinstalaterskih usluga takođe će po potrebi ovi majstori pružiti, a na zahtev klijenata.\nDa bi vodovodni i kanalizacioni sistemi, ali i elektrika funkcionisali na najbolji mogući način u bilo kom prostoru, vrlo je važno...


Britanski general upozorava: Mogućnost „slučajnog“ rata Rusije i Zapada - 13.11.2021, Sputnik Srbija\nBritanski general upozorava: Mogućnost „slučajnog“ rata Rusije i Zapada\nNačelnik štaba odbrane Velike Britanije, general Nik Karter izjavio je da se u odnosima Rusije i zapadnih zemalja danas primećuje neviđena napetost, ozbiljnija... 13.11.2021, Sputnik Srbija\nPrema rečima generala, u takvoj situaciji postoji „veći rizik od slučajnog rata“.Prema mišljenju novinara „Dejli ekspresa“ povod za zabrinutost Zapada je migrantska kriza koja je izbila na belorusko-poljskoj granici.Kriza na granici Belorusije sa Letonijom, Litvanijom i Poljskom, kuda su se uputili migranti, naglo se zaoštrila 8. novembra. Nekoliko hiljada ljudi je došlo na belorusko-poljsku granicu i ne napušta pograničnu zonu. Neki su čak probali i silom da uđu na teritoriju Poljske. Evropske države optužuju Minska da namerno pojačava krizu i prete sankcijama. Predsednik Belorusije Aleksandar Lukašenko odgovara da su one krive za ovu situaciju.\nrusija, politika, velika britanija, hladni rat, zapad, rusija – politika\n14:55 13.11.2021 (Osveženo: 15:00 13.11.2021)\nNačelnik štaba odbrane Velike Britanije, general Nik Karter izjavio je da se u odnosima Rusije i zapadnih zemalja danas primećuje neviđena napetost, ozbiljnija nego u vreme Hladnog rata, prenosi „Dejli ekspres“.\nPrema rečima generala, u takvoj situaciji postoji „veći rizik od slučajnog rata“.\n„Živimo u konkurentnijem svetu nego pre 10 ili 15 godina. Mislim da priroda takmičenja između država i velikih sila vodi ka povećanju napetosti. Moramo da budemo oprezni, ne smemo da dopustimo da pojedine naše političare njihova ratoborna priroda dovede u poziciju kada eskalacija sukoba vodi ka greškama“, rekao je visoki vojni zvaničnik.


Vučić: Ana Brnabić mandatar za sastav nove Vlade Srbije - Sandzaklive\nVučić: Ana Brnabić mandatar za sastav nove Vlade Srbije\nPredsednik Srbije je rekao i da je mandatarki predložio i da se uvedu još dva ministarstva, prvo za ljudska prava, ravnopravnost polova i društveni dijalog i drugo za porodicu, brigu o deci i demografiji\nPredsednik Srbije Aleksandar Vučić večeras je predložio da mandatar za sastav nove Vlade Srbije bude dosadašnja premijerka Ana Brnabić, javlja Anadolu Agency (AA).\n"Pre nekoliko minuta potpisao sam odluku o predlogu kandidata da to bude Ana Brnabić. O njoj imam veoma visoko mišljenje, radi se o ženi koja svoj mandat nije shvatila kao period dodvoravanja svima i svakome i koja se žestoko borila za svoju zemlju, pre svega", kazao je on na konferenciji za novinare u Beogradu.\nOn je izjavio da je bilo više kandidata, da je Brnabić tokom svog prethodnog mandata vodila disciplinovanu i odgovornu politiku, te da misli da će svoj posao nastaviti da obavlja ozbiljno i odgovorno.\nPredsednik Srbije je kazao i da je insistirao da mandatarka razmisli da se uvedu još dva ministarstva, prvo za ljudska prava, ravnopravnost polova i društveni dijalog i drugo za porodicu, brigu o deci i demografiji.\nVučić je rekao i da je zamolio da blizu 50 posto članova Vlade budu žene, kako bi se na delima pokazalo da se poštuje ravnopravnost polova.\n"Svi ti ljudi koji budu radili i u Skupštini i u Vladi moraju da budu vredni, marljivi, posvećeni. Biće velikih promena u javnim preduzećima, verujem i brzih promena i nadam se da će to doneti novi kvalitet, novu energiju i novu snagu za Srbiju", istakao je.\nTakođe, Vučić je pozvao narodne poslanike Skupštine Srbije da podrže predlog o izboru Brnabić te rekao da danas nije bilo reči o koalicionim partnerima.\nKao izazove u narednom periodu je naveo pritiske oko Kosova i Metohije i pokušaje "primoravanja Srbije da prizna Kosovo, a da za to ne dobije ništa ili gotovo ništa", zdravstvenu situaciju kada koronavirus bude snažniji u zemlji, kao i to kako da u vreme koronavirusa uspe da se održi ekonomski ritam koji je prisutan u Srbiji i danas.\nPrema njegovim rečima, uprkos izazovima, ipak je optimističan.\nKako je rekao, ciljevi nove Vlade Srbije treba da budu da se podigne ekonomska snaga Srbije, odnosno da životni standard običnih ljudi i dalje da raste, uprkos tome što je svet pogođen koronavirusom, dalja izgradnja puteva i pruga, novi projekti, poput izgradnje metroa u Beogradu, unapređenje zdravstvene moći Srbije, kao i očuvanje mira i stabilnosti, što je uslov za sve prethodno navedeno, zbog čega će se dodatno osnaživati armija i policija.\n"Zato se ne zalažemo za zamrznuti konflikt, već tražimo kompromis po pitanju Kosova, ali moram da ponovim da Srbija na poniženja ne sme da pristane", dodao je.\nOn je zahvalio građanima Srbije što su u "ogromnom broju izašli na izbore, jer je strahovito važno da demokratija ne trpi i da se ne traže izgovori kroz koronavirus ili druge stvari da se odlažu izborni procesi", a ukazao je i na važnost toga što su izbori protekli mirno, bez gotovo bilo kakvih incidenata.\nNa izborima 21. juna, dve trećine mesta u Skupštini Srbije, odnosno 188 mandata osvojila je vladajuća Srpska napredna stranka, Socijalistička partija Srbije ima 32 poslanika, a prvi put mandate je osvojio SPAS Aleksandra Šapića koji ima 11 poslanika. U Skupštinu su ušle i četiri manjinske stranke, pa Savez vojvođanskih Mađara zastupa devet poslanika, Stranka pravde i pomirenja Moamera Zukorlića ima četiri, dok su po tri mandata osvojile SDA Sandžaka i Albanska demokratska alternativa-Ujedinjena dolina.\nKonstituisanjem novog saziva Skupštine 3. avgusta, počeo je da teče zakonski rok od 90 dana za formiranje nove Vlade Srbije.\nVučić je odgovarao i na pitanja novinara na druge teme, te je tako upitan da li su tačni navodi medija da će Srbija kupiti bespilotne letelice od Turske. Na to je odgovorio da su Srbiji "veoma interesantni sistemi bespilotnih letelica".\n"Da li ćemo postići dogovor s turskom stranom to ćemo videti, ali reč je o veoma dobrim letelicama", rekao je.


Prioritet promovisanje ljudskih prava - Politika - Dnevni list Danas\nPočetna » Vesti » Politika » Prioritet promovisanje ljudskih prava\nPrioritet promovisanje ljudskih prava\nSrbija sutra, 11. maja, preuzima šestomesečno predsedavanje Komitetom ministara Saveta Evrope, najstarije i najveće evropske organizacije koja okuplja 46 zemalja i više od 800 miliona stanovnika.\nPredsedavanje će u ime Srbije preuzeti ministar spoljnih poslova Vuk Drašković na sastanku Komiteta ministara u Strazburu od dosadašnjeg predsedavajućeg San Marina.\nPredsedavanje Srbije izvršnim telom SE odvijaće se pod sloganom „Jedna Evropa, naša Evropa“, a prioriteti tokom perioda predsedavanja biće, kako je najavljeno, promovisanje osnovnih vrednosti SE kao što su ljudska prava, vladavina zakona i demokratija, kao i borba protiv terorizma i organizovanog kriminala.\nSrbija će se tokom predsedavanja Komitetom ministara zalagati i za izgradnju humanije Evrope koja će jačati zajedničke evropske vrednosti, uz poštovanje kulturnih specifičnosti svake države i nacije, a posebno za promovisanje vrednosti i ciljeva SE na Balkanu.\nDrašković je najavio da će tokom predsedavanja Komitetom ministara SE, koje se poklapa s rešavanjem statusa Kosova, Srbija „insistirati i na principu jednakosti evropskih država i punog poštovanja Povelje UN, Završnog akta iz Helsinkija i međunarodnog prava“, odnosno principa nepromenjivosti međunarodno priznatih državnih granica.\nŠef diplomatije je rekao i da bi Srbija trebalo da nastoji da tokom narednih šest meseci izađe iz sistema monitoringa, što znači da se „mora učiniti sve“ da ispuni obaveze prema Haškom sudu i izruči preostale optužene za ratne zločine. Na 117. zasedanju Komiteta ministara prvi put će učestvovati i Crna Gora koja će u petak uoči sastanka zvanično postati 47. članica Saveta Evrope.\nŠefovima diplomatija i njihovim izaslanicima pridružiće se i generalni sekretar SE Teri Dejvis. O rezultatima predsedavanja Komitetom ministara u proteklih šest meseci govoriće šef diplomatije San Marina Fjorenco Stolfi. U raspravi o realizaciji prioriteta sa samita SE u Varšavi 2005. posebno će biti razmotreno unapređenje odnosa SE i Evropske unije, konsolidacija sistema SE za zaštitu ljudskih prava, jačanje međukulturnog i međureligijskog dijaloga i proces unutrašnje reforme SE. Srbija je postala članica SE 3. aprila 2003, zajedno sa Crnom Gorom, a posle osamostaljenja Crne Gore nasledila je punopravno članstvo u toj organizaciji. Savet Evrope planirao je da povodom preuzimanja Srbije predsedavanja Komitetom ministara SE organizuje Dan evropske zastave ispred Skupštine Srbije, ali je ta manifestacija otkazana. Takva odluka obrazložena je „trenutnim političkim okolnostima u Srbiji“, a doneta je posle izbora Tomislava Nikolića za predsednika Skupštine Srbije.


Uručeni ključevi prvih socijalnih stanova: Za 50 kvadrata mesečni zakup 110 evra13 Mar\nZamenik gradonačelnika Beograda Andreja Mladenović uručio je danas ključeve novih stanova porodicama koje su na konkursu dobile pravo zakupa na određeno vreme. Konkurs za davanje u zakup 133 stana u Ulici Mileve Marić Ajnštajn objavljen je u septembru 2016, a danas i u naredna dva dana biće useljavanje ...\nTrošne kuće ustupaju mesto stambenim zgradama21 Feb\nStanari oprez, bolje komšija nego kazna 50.000 RSD04 Feb\nOko 25.000 stambenih zgrada, od 40.000 koliko ih postoji u Srbiji, do sada je upisano u registar stambenih zajednica, što je nešto više od 50 odsto. U 90 odsto slučajeva stanari su se opredelili za komšiju, a 10 odsto slučajeva za profesionalnog upravnika, kaže Mirjana Kovačević iz Privredne ...\nIpak je jeftinije: Nekretnine u javnoj svojini i dalje veoma aktuelne i povoljne, evo ko ima pravo otkupa27 Jan\nDok su devedesetih godina minulog veka stanovi u vlasništvu opština ili preduzeća otkupljivani budzašto, nekad za samo nekoliko stotina maraka, oni koji se danas na to odluče moraće da izdvoje znatno veću količinu novca. Ipak, i pored toga, otkupna cena stanova u državnoj ili društvenoj svojini ...\nImate upravnika zgrade? Za održavanje spremite…16 Nov\nVećina zgrada još nije ni blizu da odabere profesionalnog upravnika po novom zakonu, a vlasnici bi već trebalo da razmišljaju i o sledećem trošku - održavanju zgrade. Evo koliko bi to moglo najmanje da bude. Novi stambeni zakon, Zakon o stanovanju i održavanju stambenih zgrada, doneo nam je obavezu ...


Tramp zbog Kine i Rusije zabrinut za Arktik - Ivesti\nDruštvo Tramp zbog Kine i Rusije zabrinut za Arktik\nTramp zbog Kine i Rusije zabrinut za Arktik\nAmerički predsednik Donald Tramp zabrinut je zbog sve većeg vojnog prisustva Rusije na Arktiku i zainteresovanosti Kine za tu oblast, izjavio je jedan visoki američki zvaničnik.\nKako prenosi TASS, on je, tokom telefonskog brifinga za novinare povodom posete finskog predsednika Sauli Niniste Vašingtonu, rekao da SAD i Finska brinu o dalekom severu i da „žele da ga održe kao region s niskim tenzijama“.\n– Predsednik je zabrinut zbog gomilanja ruske vojske na Arktiku, i sve većih ambicija i prisustva Kine – rekao je taj zvaničnik.\nU odgovoru na zahtev TASS-a da dodatno objasni razlog za zabrinutost američkog predsednika, on je naveo da je prilično jasno da bi Arktik trebalo da bude „oblast za trgovinu, a ne za rusku militarizaciju“.\nPrethodni tekstNeprihvatljive takse, ali i lobiranje Srbije\nSledeći tekstLŠ: Juventus i Atletiko rutinski do tri boda


DOBOJ: Šteta veća od pola milijarde KM (VIDEO)\nPola miliona KM najveća je zasad prijavljena šteta na stambenom objektu poplavljenom u Doboju, šteta na svim poplavljenim stambenim objektima je veća od 200 miliona KM, a ukupna šteta, uključujući privredne subjekte i poljoprivredno zemljište, veća je od pola milijarde KM.\nDOBOJ: Njemačka za poplavljene izdvojila 7.000.000 evra\nNjemačka Vlada je za poplavljena područja u BiH do sada izdvojila oko 7.000.000 evra, a pomoć će biti nastavljena, izjavio je danas u Doboju zamjenik ambasadora NJemačke u BiH Adrian Polman.\nDOBOJ: Premijer Slovenije, Alenka Bratušek posjetila grad (VIDEO)\nPremijer Slovenije, Alenka Bratušek, najavila je danas u Doboju da će Slovenija, koja je bila aktivna u prvoj fazi spasavanja tokom poplava u ovom gradu, nastaviti da pomaže stanovništvu ugroženih područja.\nUništavanje komaraca u 34 opštine u RS\nKomisija Ministarstva zdravlja i socijalne zaštite Republike Srpske za suzbijanje larvi i odraslih komaraca tokom dana i sutra dostaviće sredstava za suzbijanje ovog insekta izvođačima dezinfekcije, dezinsekcije i deratizacije na poplavljenim područijima u Srpskoj, saopšteno je iz Biroa Vlade za odnose sa javnošću.\nBARAŽ ZA POPUNU PRVE LIGE: Kraj Sloga - Krupa 1:2 (UŽIVO)\nU 17.30 časova u Petrovu počinje revanš utakmica baraža za Prvu ligu RS između Sloge i Krupe. U prvoj utakmici koja je odigrana u Banja Luci na gradskom stadionu nije bilo pobjednika, utakmica je završena rezultatom 1:1.\nTIHOMIR GLIGORIĆ: Fatamorgana\n"Na prvoj sjednici Gradske Skupštune u Doboju, nakon katastrofalnih poplava koje su se desile 15.05.2014., odbornici Gradske skupštine su hrabro i odgovorno preuzeli odgovornost položaja koji obavljaju, te su donijeli čitav niz pravovremenih i hrabrih odluka.\nStrana 2749 od 2854


Trinkijeri u čudu pred Megu: "Kao da je prošlo šest meseci..." - Sportske.net\nTrinkijeri u čudu pred Megu: "Kao da je prošlo šest meseci..."\nNa kraju jučerašnjeg treninga usledilo je i veliko iznenađenje.\nDobre vesti za Partizan, Ritas ostaje bez jednog od najboljihMilojević u problemu pred Partizan, ali zna recept za pobeduPosle trijumfa u Monaku, Partizan igra jedan od ključnih mečeva za plasman u plej-of ABA lige - opet pun ''Pionir''?Stefan Janković priziva spektakularni scenario u Evrokupu, kakva bi to ''ludnica'' bila...Održana Skupština ABA lige - Koji su zaključci i kada počinje nova sezona?\nTrener košarkaša Partizana Andrija Trinkijeri rekao je danas da njegovu ekipu protiv Mega Bemaksa očekuje "super važan meč".\n"Izgleda kao da je prošlo šest meseci od prve utakmice, ali nije, prošlo je manje od tri. Očekuje nas super važan meč. Mega je u odnosu na naš prvi duel promenila sastav, ali im je stil igre ostao isti. Igraju agresivnu odbranu, presing i mi toj njihovoj energiji moramo parirati na pravi način", rekao je Trinkijeri za klupski sajt.\nUprava Partizana apelovala je na svoje navijače da navijaju sportski i da se uzdržavaju od reakcija koje mogu dovesti do kazne.


Podgorički osnovci prvi put razgovarali sa posadom Međunarodne svemirske stanice - Dani nauke\nUčenici osnovne škole „21. Maj“ iz Podgorice razgovarali su danas sa američkim astronautom Joe Acaba-om koji se nalazi na Međunarodnoj svemirskoj stanici.\nEksluzivni razgovor sa posadom obezbijedili su Crnogorski savez za tehničku kulturu i Radio klub „Podgorica“, u okviru festivala Otvoreni dani nauke.\nAmerička svemirska agencija NASA uključila je Radio klub “Podgorica“ u svoj program popularizacije nauke ARISS (www.ariss.org) i omogućila da realizuju direktnu radio vezu sa posadom Međunarodne svemirske stanice.\nUčenici su imali priliku da postavljaju veoma interesantna pitanja astronautima; da li su astronautska odijela teška, da li slušaju muziku na stanici, kako su se osjećali kada su napustili Zemlju, te da li su vidjeli nešto čudno u svemiru…\ndr Sanja Damjanović obratila se prisutnima na manifestaciji i istakla da joj je veliko zadovoljstvo što je ovaj program dio festival Otvoreni dani nauke.\nUz to, ministarka je svečano najavila pregovore Ministarstva nauke sa Evropskom svemirskom agencijom (ESA), a što će znači da će jednoga dana naši učenici i studenti ostvariti i direktan kontakt sa astronautima iz cijelog svijeta.\nU školskom holu je pored opreme bio instaliran veliki ekran na kojem su posjetioci događaja pratili trenutnu putanju svemirske stanice.\nProgram je izazvao veliko interesovanja novinara, pa su brojne ekipe zabilježile ovu jedinstvenu manifestaciju.\nPreviousUčenici zavirili u čudesni svijet biologije i hemije\nNextDokumentarni video Polimskog muzeja iz Berana – prvi film u 360˚ produkciji


Efektiva ponudila uputstvo dužnicima kredita u švajcarcima\nRadio 021\t14.05.2019 12:38\nUdruženje bankarskih klijenata 'Efektiva' objavilo je moguće smernice i uputstvo na šta građani, zaduženi kreditima u švajcarcima, treba da obrate pažnju prilikom donošenja odluke o tome da li će tužiti banku ili prihvatiti konverziju tog duga u evro po leks specijalisu koji je 9. maja stupio na snagu.\nPredsednik "Efektive" Dejan Gavrilović rekao je agenciji Beta da ne postoji univerzalni stav ili savet svim klijentima da li da prihvate konverziju ili tuže banku jer one još nisu dostavile ponude o kojima će se dužnici izjasniti u roku od mesec dana.\nU ovom trenutku, kako je rekao, oko 1.000 članova "Efektive" pokrenulo je tužbe protiv banaka, a najpovoljnija varijanta bi bila da sudovi donesu presude za raskid ugovora zbog promenjenih okolnosti pri čemu se misli na nagli rast vrednosti švajcarske valute i u tom slučaju dug se vraća u dinare na dan podizanja kredita, obračunava se zatezna kamata i prebija sa otplaćenim delom duga.\nU "Efektivi" navode da su uvereni da će sve banke gubiti sporove za utvrđivanje ništavnosti valutne klauzule. Rezulatat takve presude bio bi, kako procenjuju, konverzija kredita u evro po paritetu koji je važio na dan svake uplate, čime se stiče određeni benefit, ali je okvirna procena da je tada veća korist nego ako se primeni leks specijalis, odnosno otpis 38 odsto trenutnog duga.\nPrimena zakona o konverziji duga se, kako navode u "Efektivi", ne isplati korisnicima kojima je ostalo još par godina za otplatu kredita.\n"Ako je kredit uzet na 12 godina, a otplaćivan je 11 godina prihvatanje umanjenja sadašnje glavnice po leks specijalisu od 38 odsto je gotovo beznačajno, te se svakako daleko više isplati da se podnese tužba za utvrđenje ništavosti valutne klauzule ili raskid ugovora", naveli su u tom udruženju.\nUdruženje banaka Srbije pozvalo je klijente banaka da pristupe konverziji kredita u "švajcarcima" u kredite indeksirane evrom i da tako sebi olakšaju otplatu.


Velika Britanija pojačava angažovanje na Balkanu - Atlantski Savet Srbije\nIako je Velika Britanija počela proces napuštanja Evropske unije ne samo da smanjuje nego čak i pojačava svoje angažovanje na Zapadnom Balkanu i u NATO-u. To se najbolje videlo na samitu koji je nedavno održan u Londonu, a jedan od dokaza koji idu tome u prilog je to što je ovih dana u poseti Rumuniji ministar odbrane Velike Britanije Gevin Vilijamson. „Bezbednost Evrope je i naša bezbednost. I pored toga što odlazimo iz Evropske unije naše obaveze prema saveznicima u NATO-u će i dalje ostati čvrste. To je razlog zbog kojeg jačamo našu vojnu saradnju sa Rumunijom s kojom već imamo dobre odnose“, izjavio je Vilijamson tokom posete Rumuniji, a objavilo je Ministarstvo odbrane Velike Britanije na svom nalogu na „Tviteru”.\nNa konferenciji za novinare koju je održao sa svojim domaćinom iz rumunske vlade u Bukureštu Vilijamson je najavio da je jedan od razloga zbog kojeg će Ministarstvo odbrane Velike Britanije intenzivirati bezbednosnu saradnju sa Rumunijom odvraćanje agresije Rusije na istočnu Evropu. Govoreći o tome on je podsetio na slučaj trovanja u Solsberiju, kao i na intenziviranje ruskih aktivnosti u Ukrajini, Moldaviji, i u blizini Crnog mora.\nPrevious General Skaparoti počeo posetu Turskoj\nNext Vulin: „Narod najviše veruje svojoj vojsci!“


Migranti ukrali 18 automobila u Krajini, apel građanima da ne ostavljaju otključana vozila | Glas Laktaša - Nezavisni online magazin\nLAKTAŠI, 04. aprila – Ministarstvo unutrašnjih poslova Unsko-sanskog kantona objavilo je informaciju da je od početka januara do danas evidentirano 18 krađa motornih vozila za koje postoji osnova sumnje da su počinili migranti.\nUkradena vozila su većinom nakon otuđenja pronađena na teritoriju Unsko-sanskog kantona u blizini granice sa Republikom Hrvatske ili na teritoriju Republike Hrvatske gdje su nakon završenih istražnih radnji i vraćeni vlasnicima.\n– Tokom utvrđivanja činjeničnog stanja te dokumentovanja krivičnih djela kriminalistički istražioci su utvrdili da su skoro sva krivična djela izvršena na isti način, odnosno da su izvršioci pronalazili neosigurana vozila, otključana te sa ključevima u kontakt bravi – navodi se u saopšenju MUP-a USK.\nPozvali su građane Unsko-sanskog kantona da u kontekstu trenutne situacije na području ovog kantona, a posebno grada Bihaća i opštine Velika Kladuša izvrše dodatne mjere osiguranja vlastite imovine te na taj način preventivno djeluju na sprečavanju izvršenja krivičnih djela, piše Klix.\nPrethodni tekstJaki olujni vjetrovi danas u Srpskoj\nSledeći tekstU Razboju dočekuju bicikliste 13. međunarodne trke Beograd – Banjaluka


Politika\t27.05.2019 13:00\nPlan je da akademci imaju u proseku 450 časova aktivne nastave godišnje i 450 sati učenja kroz rad u kompanijama.\nStudenti će primati naknadu za učenje kroz rad u visini od najmanje 50 odsto osnovne zarade zaposlenog koji radi na istim ili sličnim poslovima, u skladu sa zakonom.\nUčenje kroz rad kod poslodavca nosi određeni broj ESPB bodova.\n„Studenti će pre nego što upišu fakultet morati da odluče da li hoće dualno obrazovanje ili standardne studije, a fakulteti mogu da propisima regulišu da se student koji se odlučio za dualno vrati na standardni način studiranja i obrnuto - da onaj ko se odlučio za standardno studiranje pređe na dualno”, rekla je Tanjugu pomoćnica ministra prosvete Gabrijela Grujić.\nDualni model studiranja je, naglašava ona, zahtevniji i teži, ali je i perspektivniji, prenosi Tanjug.\nStudenti koji završe studije po dualnom modelu, s obzirom na praktično iskustvo, značajno povećavaju svoju konkurentnost na tržištu rada i imaće veće šanse za zapošljavanje kod poslodavaca kod kojih su obavili učenje kroz rad ali i kod drugih poslodavaca.\nSuština je da student nauče posao, a od poslodavca zavisi da li će akademac biti angažovan i nakon završetka studija.\nPoslodavci neće smeti studente da angažuju za poslove koji nisu njihova struka.\nSrbija je 2017. godine usvojila Zakon o dualnom obrazovanju kojim se u formalni sistem obrazovanja uvodi i dualno obrazovanje kao model realizacije nastave u sistemu srednjeg stručnog obrazovanja i vaspitanja.


NAUKA KIČMA RAZVOJA DRUŠTVA: Mašinski fakultet u Beogradu proslavio svoj dan\n01. 11. 2020. u 09:51\nNAUČNO-tehnološki napredak i ulaganje u nauku kičma je razvoja svakog društva, izjavio je juče ministar za prosvetu, nauku i tehnološki razvoj Branko Ružić, na svečanosti povodom 72. rođendana Mašinskog fakulteta u Beogradu.\nMinistar je istakao da su temelji obrazovanja u toj oblasti postavljeni još 1863. i primetio da mašinske inženjere školovane u Srbiji traže širom sveta. Podsetivši na ekspoze premijerke Ane Brnabić, rekao je da će se raditi na tome da se stvore uslovi da se eksperti vrate u zemlju.\nRektorka Beogradskog univerziteta Ivanka Popović primetila je da je ova godina bila izuzetno izazovna, ne samo zbog pandemije, ali je Univerzitet pokazao snagu da može da se prilagodi i da odgovori na sve izazove. Popovićeva je podsetila i da je BU primljen u udruženje koje okuplja najbolje univerzitete iz oblasti tehničkih i prirodnih nauka.\nBeograd Branko Ružić Mašinski fakultet svečanost


Unapređenje pristupačnosti javnih ustanova za osobe sa invaliditetom\nBeograd, 11. maj 2021.\nMinistarka državne uprave i lokalne samouprave u Vladi Republike Srbije Marija Obradović učestvovala je danas na okruglom stolu “Unapređenje politika pristupačnosti i izgradnja društva za sve“, koji je realizovan u okviru projekta „EU za pristupačne javne ustanove“.\nObradović je tom prilikom navela da smo svedoci da veliki broj građana danas živi u okruženju koje nije dovoljno pristupačno, i tu se ne misli samo na osobe sa invaliditetom, sa kojima se ova tema najčešće povezuje u javnosti, već i na druge grupe, kao što su starije osobe, roditelji sa decom, trudnice.\nPrema njenim rečima, oni se svakodnevno suočavaju sa brojnim fizičkim, komunikacijskim, uslužnim i drugim preprekama koje im otežavaju učešće u društvu ili ih pak potpuno isključuju.\nNa taj način, kako je objasnila, naše društvo se lišava potencijala, talenta i doprinosa koji te osobe mogu da daju svojoj zajednici.\nZadatak svih nas u lokalnim samoupravama jeste da ove izazove prevaziđemo i obezbedimo pristupačnost javnih objekata, usluga lokalnih administracija i javnog prevoza, poručila je ministarka.\nOna je dodala da ovo zahteva kontinuirani rad, sistemski pristup, odgovarajuće strateško, akciono i budžetsko planiranje na lokalnom nivou, ali i uključivanje pitanja pristupačnosti u svaki segment rada jednica lokalne samouprave, naročito u vitalnim oblastima kao što su obrazovanje, zdravstvo, socijalna zaštita, privreda i kultura.\nSrbija je društvo koje je u prethodnoj deceniji postalo intenzivno osetljivije za različitosti. Tražili smo više prostora za žene u politici, za osobe sa invaliditetom, za neke druge marginalizovane grupe i čini se da smo napredovali, to je uspeh svih nas, ocenila je Obradović.\nMeđutim, na prvom mestu treba da vidimo šta je to trebalo da uradimo u gradovima i opštinama, a nismo, naglasila je ona i poručila da je Ministarstvo posvećeno pružanju pomoći u tome.\nOna je podsetila na nedavno završen konkurs za dodelu sredstava iz Budžetskog fonda, kojima će se finanirati nekoliko projekata u gradovima i opštinama koji su insistirali na tome da se u njihovim sredinama izgradi infrastruktura koja će olakšati pristup osobama sa invaliditetom.\nObradović je naglasila da se od ovakvih projekata ne odustaje, i pozvala sve zainteresovane da ukažu na dodatnu pažnju koju treba posvetiti ovom pitanju.\nProjekat „EU za pristupačne javne ustanove“, koji finansira Evropska unija, ima za cilj da unapredi znanja, veštine i podigne svest lokalnih samouprava, organizacija civilnog društva i inženjera o značaju unapređenja pristupačnosti javnih ustanova za osobe sa invaliditetom i ograničenom pokretljivošću.


Inspekcija uklanja 9 trafika sa javnih površina u Leskovcu - Dnevnik Juga\nPočetna / EKONOMIJA / Inspekcija uklanja 9 trafika sa javnih površina u Leskovcu\nSrdjan Stamenkovic 22/06/2018\tEKONOMIJA, Leskovac Ostavi komentar\nDevet leskovačkih trafika koje su vlasnici izdali u zakup biće uklonjeno sa javnih površina u Leskovcu do kraja juna ili početkom jula potvrdio je za Dnevnik juga, šef odeljenja za inspekcijske poslove gradske uprave Leskovca, Saša Pešić.\nOn naglašava da je ova odluka doneta u skladu sa zakonom koji zabranjuje tako nešto.\nRadi se o trafikama na lokacijama Suva Reka, Bolnica, preko puta zanatskog centra Most i Tehnološkog fakulteta, kod Železničke stanice i u ulici Ivana Milutinovića. Većina vlasnika složila se da ukloni svoje montažne objekte, a njihovim zakupcima prosleđena su rešenja da sklone frižidere jer će uslediti isključenje struje pre uklanjanja ovih trafika, dodao je Pešić.\nNakon sprovođenja ovih odluka u gradu će raditi 25 trafika koje njihovi vlasnici koriste za obavljanje svoje delatnosti i one će ostati na svojim mestima do sprovođenja postupka licitacije u dogledno vreme.\nPrethodni U utorak petnaest sela bez struje\nSledeći Lazar Stanković i Mihajlo Savić učenici generacije u Tehničkoj školi


Rusija započela serijsku proizvodnju raketnog sistema „Avangard“ - Sputnjik Srbija\n09:05 04.03.2018 Preuzmite kraći link\nU Rusiji je započeta serijska proizvodnja hipersoničkog raketnog sistema „Avangard“, saopštio je za Sputnjik vojno-diplomatski izvor.\n„Vreme je da zapadni partneri Moskve shvate novu realnost“, istakao je izvor. On je dodao da najnoviji sistem može da leti u gustim slojevima atmosfere hipersoničnom brzinom, što ga čini nepobedivim za sva sredstva protivvazdušne i protivraketne odbrane.\nIzvor je takođe naveo da je raketni sistem „Kindžal“ već u upotrebi u vojsci.\nO raketnom sistemu „Avangard“ predsednik Rusije Vladimir Putin govorio je u četvrtak u svom obraćanju Federalnoj skupštini.\nraketni sistem "Avangard", serijska proizvodnja